cyanic-selkie/wikianc huggingface dataset:
Voynich manuscript
ආශ්‍රිත
• Book of Soyga
• Codex Gigas
• False document
• Fictional language
• Oera Linda Book
• Rohonc Codex
• Rongorongo
• Vinland map
ඩෙල්ෆ් බලකොටුව
ඩෙල්ෆ් බලකොටුව පෘතුගීසීන් විසින් ශ්‍රී ලංකාවේ ඩෙල්ෆ් හී ඉදි කෙරූ ආරක්ෂක බලකොටුවකි. පසුකාලීනව එය ලන්දේසින්ගේ පාලනයට නතු විය. Ralph Henry Bassett'ගේ “Romantic Ceylon: its history, legend, and story” යන ග්‍රන්තයට අනූව ඩෙල්ෆ් බලකොටුව ඉතා ශක්තිමත් ආරක්ෂක බල කොටුවක් ලෙස විස්තර කරයි.
බාහිර සබැඳි
ප්‍රවර්ගය:බලකොටු - ශ්‍රී ලංකා ප්‍රවර්ගය:යාපනය දිස්ත්‍රික්කයේ පුරාවිද්‍යා ආරක්‍ෂිත ස්මාරක
දන්ත අශ්මිය
දන්ත අශ්මිය යනු ඝන වූ දන්ත පථ නම් වූ තත්වයකි.
මූලාශ්‍ර
ප්‍රවර්ගය:දත්
බ්‍රහස්පතින්දා දිනයකින් ඇරඹෙන සාමාන්‍ය අවුරුද්ද
මෙය, ජනවාරි 1 දින බ්‍රහස්පතින්දා දිනයකින් ඇරඹෙන ඕනෑම සාමාන්‍ය අවුරුද්දක්  (ඩොමිනිකල් අකුර D) සඳහා,  දින දසුන වෙයි. නිදසුන්: ග්‍රෙගෝරියානු අවුරුදු 1987, 1998, 2009, 2015 සහ 2026 හෝ ජූලියානු අවුරුද්ද 1915 (පහළ වගු බලන්න).
13වන සිකුරාදා දිනයන් තෙවරක් ඇතිවන එකම සාමාන්‍ය අවුරුද්ද මෙය වෙයි (ඉරිදා දිනයකින් ඇරඹෙන අධික අවුරුදු වෙතද මෙම ගුණාංගය පවතියි); පෙබරවාරි, මාර්තු සහ නොවැම්බර්.
සාමාන්‍ය අවුරුද්දක් යනු දින 365 සහිත වන වසරකි, එනම්,  එය අධික අවුරුද්දක් නොවේ.
මෙම වර්ගයේ වසර සඳහා, ISO 8601 සති - දින ආකෘතියේ සති 53ක් පවතියි.
ආශ්‍රිත
ප්‍රවර්ගය:ග්‍රෙගරි දිනදසුන ප්‍රවර්ගය:ජූලියානු දින දසුන
හුළුගඟ ඇල්ල
බාහිර සබැඳි
ප්‍රවර්ගය:ශ්‍රී ලංකාවේ දිය ඇලි ප්‍රවර්ගය:දියඇලි - ශ්‍රී ලංකා
උර මේඛලාව
උර මේඛලාව යනුවෙන් හැඳින්වෙන්නේ එක් එක් පස බාහු සමග සම්බන්ධ වන ගාත්‍රා සැකිල්ලේ පිහිටි අස්ථි කට්ටලයකි. මිනිසුන්ගේ නම් මෙය අක්ෂකාස්ථිය සහ අංසඵලකයෙන් සමන්විත ය; උරහිස අස්ථි තුනකින් සමන්විත සත්ත්ව විශේෂවල මෙය අක්ෂකාස්ථිය, අංසඵලකය සහ කාකතුණ්ඩිකාව යන අස්ථිවලින් සෑදේ. ඇතැම් ක්ෂීරපායී විශේෂවල (බල්ලන් සහ අශ්වයින් වැනි) අංසඵලකයකින් පමණක් මෙය සමන්විත වේ.
ඉහළ ගාත්‍රා සඳහා උර මේඛලාව පහළ ගාත්‍රා සඳහා ඇති ශ්‍රෝණි මේඛලාවට අනුරූප ය. ආක්ෂක සැකිල්ලට ගාත්‍රා සම්බන්ධ කරන මේඛලා ගාත්‍රා සැකිල්ලේ කොටසකි‍.
මිනිසුන් තුළ, උර මේඛලාන සහ ආක්ෂක සැකිල්ල අතර පිහිටි එකම සත්‍ය ව්‍යූහවිද්‍යාත්මක සන්ධිය වන්නේ එක් එක් පස ඇති උරෝස්ථි-අක්ෂකාස්ථි සන්ධියයි‍. අංසඵලකය සහ උරස් කූඩුව අතර ව්‍යූහවිද්‍යාත්මක සන්ධි නොපිහිටන අතර, ඒ වෙනුවට පිහිටි පේශීමය සම්බන්ධතා හෝ කායික විද්‍යාත්මක සන්ධි හේතුවෙන් සුසංහිත ශ්‍රෝණි මේඛලාවට සාපේක්ෂව උර මේඛලාවට පුළුල් පරාසයක චලන දැක්වීමේ හැකියාව ලැබී ඇත. සාමාන්‍යයෙන් ඉහළ ගාත්‍රය බර දැරීමෙන් නිදහස් නිසා, එහි ස්ථායිතාව පුළුල් පරාසයක චලන සඳහා හේතු වී ඇත. අංසඵලකය පමණක් සහිත සත්ත්ව විශේෂවල, ඉදිරි ගාත්‍රය සහ උරස අතර සන්ධි දක්නට නොමැති අතර, සම්බන්ධතාව පේශීමය සම්බන්ධතාවකි.
නදීක ගුරුගේ
නදීක ගුරුගේ යනු ශ්‍රී ලංකාවේ ජනප්‍රිය සහ සම්මානනීය සංගීතඥවරයෙකි.
දායකත්වයන්
නදීක ගුරුගේ විසින් සංගීතයෙන් දායක වූ නිර්මාණ.
බාහිර සබැඳි
ප්‍රවර්ගය:ශ්‍රී ලාංකික සංගීතඥ
2013 තායි විරෝධතා
2013 නොවැම්බර‍ මස මුලදී පටන්, වර්තමානය දක්වා, තායිලන්තයේ ආණ්ඩු-විරෝධී විරෝධතා පවතියි. සාපේක්ෂ ලෙසින් සාමකාමී තෙවසරක කාලසීමාවකින් අනතුරුව, අග්‍රාමාත්‍යය යිංලක් ෂිනවත්රාගේ රජයට එරෙහි මහජන උද්ඝෝෂණ බැංකොක් නගරයෙහි පැනනැගුනේ, ස්වයං-පිටුවහලක සිටින හිටපු අග්‍රාමාත්‍යය  තක්ෂින් ෂිනවත්රා හට යළි සියරට පැමිණීමට ඉවහල් වන පරිදී ඔහුට සමාව ලබා දී‍මේ යෝජිත පණතක් හා සමගිනි  . පුව තායි පක්ෂයේ-බල කඳවුරක්වූ  නියෝජිත මන්ත්‍රී මණ්ඩලය  විසින් නොවැම්බර් 1 දිනදී මෙම පණත සම්මත කරගත් අතර, විපක්ෂ   ඩිමොක්‍රට් පක්ෂයේ සහ  ආණ්ඩු -ලැදි රෙඩ් ෂර්ට්ස් ව්‍යාපාරයේ විරුද්ධත්වය ඉස්මතු කරලීමට සමත් විය. සෙනෙට් මණ්ඩලය විසින් නොවැම්බර් 11 දිනදී මෙම පණත නිෂ්ප්‍රභා කලද, හිටපු ඩිමොක්‍රට් පාම සුදීප් තියග්සුබාන් විසින් නායකත්වය සපයන විරෝධතා දිගටම පැවත, ක්‍රමයෙන් ආණ්ඩු-විරෝධී න්‍යාය පත්‍රයක් වැළඳගති.
ඊජිප්තු කෞතුකාගාරය
ඊජිප්තුවේ කයිරෝහි ඊජිප්තු පුරාවස්තු කෞතුකාගාරය, පොදුවේ ඊජිප්තු කෞතුකාගාරය හෙවත් කයිරෝ කෞතුකාගාරය පුරාතන ඊජිප්තු පුරාවස්තූන් රැසකින් සමන්විත ස්ථානයකි. මෙහි පුරාවස්තූන් 120,000 පමණ ප්‍රදර්ශනයට තබා ඇති අතර ඉතිරිය ගබඩාවන්හි තැන්පත් කොට ඇත. මෙය මෙම ප්‍රදේශයේ පිහිටි විශාලතම කෞතුකාගාර අතරින් එකකි. 2015 වසරේ ඔක්තෝබර් මාසයේදී මෙය මහජනතාවට විවෘත විය.
ඉතිහාසය
ඊජිප්තු පුරාවස්තු කෞතුකාගාරය පැරණි ඊජිප්තුවේ ඉතිහාසය පිළිබඳ බොහොමයක් වැදගත් පුරාවස්තු රැසක් සහිත ස්ථානයකි. මෙය‍ පාරාවෝවරුන් සම්බන්ධ පුරාවස්තු විශාල ප්‍රමාණයක් සහිත ලොව ඇති විශාලතම කෞතුකාගාරයයි. මෙය ඊජිප්තු රජය විසින් 1835 දී එස්බෙකෙයාහ් උද්‍යානයේ ඉදි කළ නමුත්, පසුව මෙය කයිරෝ බලකොටුව වෙත ගෙනයන ලදි. 1855දී, ඔස්ට්‍රියාවේ මැක්සිමිලියන් ආදිපාදවරයාට ඊජිප්තු රජය විසින් සියලු පුරාවස්තූන් පිරිනමන ලදි. මේවා දැන් වියානාවේ කුන්ස්ට්හිස්ටොරිචස් කෞතුකාගාරයේ පවතී.
1858දී, නව කෞතුකාගාරයක් බෝලැක්හි පැරණි ගබඩාවක පිහිටුවන ලදි. මෙය ඔගස්ටේ මැරියටගේ මෙහෙයවීම යටතේ නව පුරාවස්තු දෙපාර්තමේන්තුවට පදනම දැමීමෙන් පසු සිදු විය. මෙම ගොඩනැගිල්ල නයිල් ගංගා ඉවුරේ ඉදි වූ නමුත්, 1878දී නයිල් ගඟ පිටාර ගැළීමත් සමග මෙම ගොඩනැගිල්ලට බොහෝ හානි සිදු විය. 1891 දී මෙහි තිබූ කෞතුක එකතුව කයිරෝ දිස්ත්‍රික්කයේ ගීසා නගරයේ පැරණි රාජ මාළිගය වෙත රැගෙන යන ලදි. එය 1902 වන තෙක් පැවති අතර, අවසානයේ එය අද පවත්නා ටහ්රිර් චතුරස්‍රයේ කෞතුකාගාරය වෙත ගෙනගොස් ඇත.
2011 ඊජිප්තු විප්ලවයේ දී මෙම කෞතුකාගාරයට හානි සිදු වූ අතර ,මෙහි තිබූ මමී දෙකක් විනාශ කෙරුණු බව වාර්තා වේ. එසේම පුරාවස්තු කිහිපයකටම හානි ද සිදු විය. අංග 50ක් පමණ අතුරුදන් ය. ඒ අතරින් වස්තූන් 25ක් නැවත හමු විය. ඒවා නැවත ප්‍රතිසංස්කරණය කොට 2013 සැප්තැම්බර් මස හානි වූ සහ ප්‍රතිසංස්කරණය කළ යන තේමාවෙන් යුතුව ප්‍රදර්ශනයට තබන ලදී. ඒ අතර දේවදාර දැවයෙන් නිමවා රනින් ආවරණය කළ තුතන්ඛාමුන්ගේ ප්‍රතිමා දෙකක්, අක්නාටෙන් රජුගේ ප්‍රතිමාවක්, නූබියානු රජවරුනට අයත් උෂාබ්ටි ප්‍රතිමා, ළමා මමියක් සහ කුඩා බහු වර්ණ වීදුරු බඳුනක් ද වේ.
අභ්‍යන්තර නිර්මාණය
මෙම කෞතුකාගාරය ප්‍රධාන මහල් දෙකකින් යුක්ත වේ. එය බිම්මහළ සහ පළමු මහළ ලෙස වේ. මෙහි බිම් මහළේ පැරණි ලෝකයේ භාවිතා වූ කාසි සහ පැපිරස් ලිපි විශාල එකතුවකින් සමන්විත වේ. පසුගිය සහස්‍ර ද්විත්වය තුළ වියෝජනය හේතුවෙන් මෙහි පැපිරස් පත්‍ර සැලකිය යුතු ප්‍රමාණයක් කුඩා කැබලි වශයෙන් පවතී. මෙම පැපිරස් පත්‍රවල විවිධ භාෂා සඳහන් වේ. ඒ අතර ග්‍රීක, ලතින්, අරාබි සහ පුරාතන ඊජිප්තු භාෂාවන් වේ. මෙම මහළේ තැන්පත් කර ඇති කාසි විවිධ වර්ගවල ලෝහවලින් තනා ඇත. ඒවා රත්රන්, රිදී හා ලෝකඩ මගින් නිමවා ඇත. නමුත් මෙම කාසි ඊජිප්තු කාසි පමණක්ම නොවේ. මේ අතර ග්‍රීක ,රෝම, සහ ඉස්ලාමීය කාසි ද  වේ. මේවා පැරණි ඊජිප්තුවේ වෙළඳාමේ ඉතිහාසය පිළිබඳ අධ්‍යයනයට ඉතිහාසඥයනට බෙහෙවින් උපකාරී වේ.
තවද බිම් මහ‍ළ ඊජිප්තුවේ ක්‍රි.පූ 1550 සහ 1069 අතර කාලයේ නව රාජධානි සමයේ පුරාවස්තු සඳහා වෙන්කර ඇත. මෙම පුරාවස්තූන් ඊට පෙර සියවස්වල නිර්මාණවලට වඩා විශාල ය. මෙම පුරාවස්තූන් අතර ප්‍රතිමා, මේස සහ මිනී පෙට්ටි (ගල් මිනීපෙට්ටි) ඇතුළත් වේ.
කෞතුකාගාරයේ පළමු මහලේ ඊජිප්තුවේ අවසාන රාජවංශ ද්විත්වයට අයත් පුරාවස්තූන් තැන්පත් කර ඇත. මේ අතරට IIIවන තුත්මොසිස්, IVවන තුත්මොසිස්, IIවන අමෙනෝෆිස්, හට්ෂෙප්සුට් යන පාරාවෝවරුන්ගේ, සහ අමාත්‍ය මේහෙර්ප්‍රි යන පුද්ගලයන්ගේ සොහොන්ගැබ් ඇතුළු රජුන්ගේ නිම්නයේ සොහොන්ගැබ්ලින් හමු වූ පුරාවස්තු ඇතුළත් වේ. එසේම තුතන්ඛාමුන් සහ Iවන ප්සුසෙන්නස් වැන්නන්ගේ නොඉඳුල් සොහොන්ගැබ්වල නිර්මාණ ද වේ. තවද මෙහි සුවිශේෂී වූ කාමර දෙකක නව රාජධානියේ රජවරුන්ගේ සහ රාජකීය පවුලේ සාමාජිකයන්ගේ හමුවූ මමී විශාල සංඛ්‍යාවක් ප්‍රදර්ශනයට තබා ඇත.
රයිගම් ටෙලි සම්මාන
රයිගම් ටෙලි සම්මාන ශ්‍රී ලංකාවේ රූපවාහිනී තිරය හා සම්බන්ධ කීර්තිමත් පුද්ගලයින්ට සෑම වසරකම ශ්‍රී ලංකාවේ රයිගම් රාජධානිය විසින් පිරිනමන ලද සම්මානයකි. ඊට පෙර වර්ෂයේ දී ශ්‍රී ලංකා ටෙලි නාට්‍ය කර්මාන්තයට, රූපවාහිනී වැඩසටහන්වලට සහ මාධ්‍ය අංශයට ඔවුන් විසින් කරන ලද විවිධ දායකත්වයන් අගයමින් මෙම සම්මාන පිරිනමනු ලබයි.රයිගම් ටෙලීස් යනු ශ්‍රී ලංකාවේ වඩාත් ජනප්‍රිය රූපවාහිනී වැඩසටහන් වැඩසටහනකි. මෙම සම්මාන ප්‍රථම වරට 2005 දී හඳුන්වා දෙන ලද අතර බාධාවකින් තොරව අඛණ්ඩව සිදු කරන ලදී. කොවිඩ් වසංගතය නිසා 2020 වසරේ 17 වන සම්මාන උලෙල නොපවත්වා 2021 වසරේ පවත්වන ලද අතර එහිදී 2020 හා 2021 සදහා වෙන වෙනමව සම්මාන පිරිනැමීම සිදු විය.
සම්මාන ලබා දීම්
2005 දී සම්මාන උළෙල 19 කින් ආරම්භ වූ අතර එය 2011 දී සම්මාන 52 ක් දක්වා වැඩි විය.හොඳම සම්මාන කාණ්ඩය, ජනප්‍රිය සම්මාන කාණ්ඩය, කුසලතා සම්මාන සහ ප්‍රතිභා ප්‍රභා සම්මානය ලෙස කොටස් හතරකට වර්ගීකරණය කර ඇත. 2010 දී රයිගම් ටෙලීස්, ජනප්‍රිය මෙගා ටෙලිනට්‍ය සම්මානය චන්දිකා විජයසේන විසින් අධ්‍යක්ෂණය කරන ලද ඉතින් ඊට පස්සේට පිරිනමන ලද අතර එය නිෂ්පාදනය කරන ලද්දේ අයි.ටී.එන්. සහ නිල්වලා වීඩියෝ කණ්ඩායම විසිනි.කෙසේ වෙතත්, මෙම සම්මානය ඉදිරි වසරවලදී ලබා දී නොමැත.
1 වන රයිගම් ටෙලීස් 2004
පළමු රයිගම් ටෙලි සම්මාන උළෙල 2005 දෙසැම්බර් 8 වැනිදා බණ්ඩාරනායක සම්මන්ත්‍රණ ශාලාවේදී පැවැත්විණි. උත්සවයේදී කාණ්ඩ 2ක් යටතේ සම්මාන 19ක් ප්‍රදානය කෙරිණි. 2004 ජනවාරි 01 වැනිදා සිට දෙසැම්බර් 31 වැනිදා දක්වා විකාශය වූ ටෙලිනාට්‍ය සම්මාන උලෙල සඳහා තෝරාගෙන තිබු අතර ටෙලි නාට්‍ය කථාංග 50 ට අඩු විය යුතු අතර දේශීයව නිෂ්පාදනය කළ යුතුය. VHS හෝ CD පිටපත් සමඟ නාට්‍ය ඉදිරිපත් කළ යුතු අවසාන දිනය අගෝස්තු 30 විය.
2 වන රයිගම් ටෙලීස් 2005
දෙවන රයිගම් ටෙලීස් සම්මාන උළෙල 2006 වසරේ පවත්වන ලදී. එම උළෙලේදී හොඳම නළුවාට හිමි සම්මානය සුමින්ද සිරිසේනටත්, හොඳම නිළියට හිමි සම්මානය චාන්දනී සෙනෙවිරත්නටත් හිමිවිය.
3 වන රයිගම් ටෙලීස් 2006
තුන්වන රයිගම් ටෙලීස් සම්මාන උළෙල 2007 මැයි 18 දින බණ්ඩාරනායක සම්මන්ත්‍රණ ශාලාවේදී පැවැත්විණි. විනිශ්චය මණ්ඩලයේ ප්‍රධානියා කැලණිය විශ්වවිද්‍යාලයේ ජ්‍යෙෂ්ඨ කථිකාචාර්ය ආචාර්ය පැට්‍රික් රත්නායක මහතා විසිනි. සම්මාන 30කට මුදල් ත්‍යාග පිරිනමන ලදී.
4 වන රයිගම් ටෙලීස් 2007
සිව්වන රයිගම් ටෙලීස් සම්මාන උළෙල 2008 මැයි 9 දින ප.ව. බණ්ඩාරනායක සම්මන්ත්‍රණ ශාලාවේදී පවත්වන ලදී. කථානායක ඩබ්ලිව්.ජේ.එම්. ලොකුබණ්ඩාර ප්‍රධාන ආරාධිත අමුත්තා ලෙස සහභාගි විය. හොඳම සම්මාන අංශයේ හොඳම ටෙලිනාට්‍ය නළුවාට හිමි රයිගම් ටෙලීස් සම්මානය විශ්වජිත් ගුණසේකර දිනාගත් අතර හොඳම ටෙලි නාට්‍ය නිළිය චාන්දනී සෙනෙවිරත්නයි. ජනප්‍රියම සම්මාන අංශයෙන් ජනප්‍රියම නළුවාට හිමි සම්මානය අමිල අබේසේකර හිමිකරගත් අතර ජනප්‍රියම නිළිය ලෙස චතුරිකා පීරිස් සම්මාන දිනාගත්තාය. ප්‍රතිභා ප්‍රභා සම්මානය ප්‍රවීන මාධ්‍යවේදියෙකු වන TNL හි ශාන් වික්‍රමසිංහ මහතාට පිරිනමන ලද්දේ ශ්‍රී ලාංකේය රූපවාහිනී මාධ්‍යයට කළ මෙහෙවර වෙනුවෙනි.
සිංගප්පූරු කාන්තා ක්‍රිකට් කණ්ඩායම
සිංගප්පූරියානු කාන්තා ක්‍රිකට් කණ්ඩායම යනු, ජාත්‍යන්තර කාන්තා ක්‍රිකට් තරග වලදී සිංගප්පූරු රට නියෝජනය කරන කණ්ඩායමයි. ඔවුන් විසින් ඔවුන්ගේ පළමු තරගය ක්‍රීඩා කළේ 2006 අප්‍රේල් 30 දිනදී මලයාසියාවට එරෙහිව වන අතර ලකුණු  58 කින් පරාජයට පත්වූහ.
තරගාවලි ඉතිහාසය
ඒසීසී කාන්තා තරගාවලිය 2007
-චීනය එරෙහිව සිංගප්පූරුව : චීනය ලකුණු 38 කින් ජයග්‍රහණය කළේය -බංග්ලාදේශය එරෙහිව සිංගප්පූරුව : බංග්ලාදේශය කඩුළු 10 කින් ජයග්‍රහණය කළේය -එඅඑ රාජ්‍යය එරෙහිව සිංගප්පූරුව : සිංගප්පූරුව කඩුළු 6 කින් ජයග්‍රහණය කළේය
ඒසීසී 19-පහළ කාන්තා ශූරතාවය 2008
සිංගප්පූරුව මෙම තරගාවලියෙහි 8වන ස්ථානයට පැමිණියාය. -භූතානයට එරෙහිව : භූතානය ලකුණු 14 කින් ජයග්‍රහණය කළේය -චීනයට එරෙහිව : සිංගප්පූරුව කඩුළු 4 කින් ජයග්‍රහණය කළේය -නේපාලයට එරෙහිව : නේපාලය කඩුළු කින් ජයග්‍රහණය කළේය -කුවේටයට එරෙහිව : සිංගප්පූරුව කඩුළු 5 කින් ජයග්‍රහණය කළේය -මලයාසියාවට එරෙහිව : මලයාසියාව ලකුණු 46 කින් ජයග්‍රහණය කළේය -එඅඑ රාජ්‍යයට එරෙහිව : එඅඑ රාජ්‍යය ලකුණු 17 කින් ජයග්‍රහණය කළේය
ඒසීසී කාන්තා විස්සයි20 ශූරතාවය 2009
මෙම තරගාවලියෙහිදී කණ්ඩායම් 12 අතරින් සිංගප්පූරුව 5වන ස්ථානයට පත්වූයේ, ලකුණු සම වුණු තරගයකින් පසුව පන්දු යැවීමෙන් ජය තීරණය කිරීමේදී පරාජය වෙමින් අර්ධ අවසාන තරග අවස්ථාව නේපාලයට පරාජය වෙමිනි.
-තායිලන්තයට එරෙහිව : තායිලන්තය ලකුණු 11 කින් ජයග්‍රහණය කළේය -නේපාලයට එරෙහිව : තරගය ලකුණු සම විය. පන්දු යැවීමෙන් ජය තීරණය කිරීමේදී නේපාලය ජය ගති -ඉරානයට එරෙහිව : සිංගප්පූරුව ලකුණු 25 කින් ජයග්‍රහණය කළේය -කාටාර් දේශයට එරෙහිව : සිංගප්පූරු ලකුණු 23 කින් ජයග්‍රහණය කළේය -භූතානයට එරෙහිව : සිංගප්පූරුව ලකුණු 34 කින් ජයග්‍රහණය කළේය -මලයාසියාවට එරෙහිව : සිංගප්පූරුව කඩුළු 6 කින් ජයග්‍රහණය කළේය
බාහිර සබැඳි
ප්‍රවර්ගය:සිංගප්පූරුවෙහි ක්‍රිකට් ක්‍රීඩාව ක්‍රිකට්, කාන්තාවන්ගේ ප්‍රවර්ගය:කාන්තා ජාතික ක්‍රිකට් කණ්ඩායම් කාන්තාවෝ ප්‍රවර්ගය:සිංගප්පූරුවෙහි කාන්තා ජාතික ක්‍රීඩා කණ්ඩායම්
ගණිතමය ශ්‍රිත
හැඳින්වීම
පැතුරුම්පත් සඳහා වන මෘදුකාංගවල මෙන්ම දත්ත ගොනු සඳහා වන මෘදුකාංගවලත් පරිගණක භාෂාවලත් බොහෝ ගණිතමය ගණනය කිරීම් සඳහා ගණිතමය ශ්‍රිත සපයා ඇත. පහත දැක්වෙන්නේ වර්ගීනරණයන් යටතේ ඒවායින් කිහිපයකි.
එකම ශ්‍රිතය එක් එක් මෘදුකාංගවලදී වෙනස් ව ඉදිරිපත් වනු ද දක්නට ලැබෙයි. උදාහරණ වශයෙන් යම් සංඛ්‍යා පරාසයක සාමාන්‍යය සෙවීම සඳහා Lotus 1-2-3 වල AVG වශයෙන් ද MicroSoft Excel වල Average වශයෙන් ද යෙදීම දැක්විය හැකිය.
ගණිතමය සුළු කිරීම් සඳහා
යම්කිසි අගයයන් පරාසයක ඇති අගයයන් සමූහයක එකතුව සෙවීම සඳහා Sum යන ශ්‍රිතය ද සාමාන්‍යය සෙවීම සඳහා යන Average ශ්‍රිතය ද ගුණිතය සෙවීම සඳහා Product යන ශ්‍රිතය ද වර්ගයන්ගේ එකතුව සඳහා SumSQ යන ශ්‍රිතය ද දක්නට ඇත.
එසේම යම් අගයක වර්ග මූලය සෙවීම සඳහා Sqrt යන ශ්‍රිතය ද යම් අගයකින් බෙදූ විට ලබ්ධිය හෙවත් උත්තරය හා ශේෂය සෙවීම සඳහා පිළිවෙලින් Quotient හා Mod යන ශ්‍රිත ද දී ඇත.
එසේම යම් පරාස දෙකක හෝ වැඩි ගණනක ඇති අගය සමූහයන් සඳහා ද ශ්‍රිත ගණනාවක් දක්නට ලැබේ. මෙවන් අගය සමූහයන් කිහිපයක ගුණිතයන්ගේ එකතුව සඳහා SumProduct යන ශ්‍රිතය ද, අගය සමූහයන් දෙකක වර්ගයන්ගේ එකතුවේ එකතූව සඳහා SumX2PY2 යන ශ්‍රිතය ද අගය සමූහයන් දෙකක වර්ගයන්ගේ වෙනසේ එකතූව සඳහා SumX2mY2 යන ශ්‍රිතය ද වෙනසේ වර්ගයන්ගේ එකතුව සඳහා SumXMY2 යන ශ්‍රිතය ද දක්නට ලැබේ.
Lotus 1-2-3 වල දී A1 සිට A10 දක්වා වන පරාසයේ එකතුව සෙවීම සඳහා : = Sum(A1..A10)
MicroSoft Excel හෝ OpenOffice.org Calc වල දී A1 සිට A10 දක්වා වන පරාසයේ එකතුව සෙවීම සඳහා : = Sum(A1:A10)
වැටයීම සඳහා
දශම කොටසක් සහිත අගයක් වැටයීම සඳහා Round, RoundUp හා RoundDown යන ශ්‍රිත ද දශම කොටසක් සහිත අගයකට ඉහළින් හා පහළින් ඇති ඉතා කිට්ටු පූර්ණ සංඛ්‍යා ලබා ගැනීම සඳහා Int, Trunc, Ceiling හා Floor යන ශ්‍රිත ද බොහෝ මෘදුකාංග වල දක්නට ඇත.
දර්ශක හා ලඝු ගණක සඳහා
යම් අගයයක් තවත් අගයයක් බලයට නැංවීම සඳහා Power යන ශ්‍රිතය ද යම් අගයයක ඝාතීය අගය ලබා ගැනීම සඳහ EXP යන ශ්‍රිතය ද ඇත.
යම් අගයක ලක්ෂණ මත රඳා පවතින ශ්‍රිත
යම් අගයයක ලකුණ සෙවීම සඳහා Sign යන ශ්‍රිතය ද එම අගය ඔත්තේ හෝ ඉරත්තේ යන බව සෙවීම අඳහා පිළිවෙලින් Odd හා Even යන ශ්‍රිත ද යම් අගයයක් රෝමන් ක්‍රමයට හැරවීම සඳහා Roman යන ශ්‍රිතය ද දක්නට ඇත.
න්‍යාස සඳහා
යම්කිසි න්‍යාසයක අනුපූරකය සෙවීම සඳහා MInverse යන ශ්‍රිතය ද නිශ්චායකය (Determinant) සෙවීම සඳහා MDeterm යන ශ්‍රිතය ද න්‍යාස දෙකක් ගුණ හෙවත් න්‍යාස ගුණනය කිරීම සඳහා MMult යන ශ්‍රිතය ද දී ඇත. මෙහි විශේෂත්වය වනුයේ සමගාමී සමීකරණ දෙකක හෝ කිහිපයක මූල සෙවීම මෙම ශ්‍රිත භාවිතයෙන් කළ හැකි වීමයි.
ප්‍රවර්ගය:මෘදුකාංග
මයි ලව් ෆ්‍රොම් ද ස්ටාර්
මයි ලව් ෆ්‍රොම් ද ස්ටාර් (වචනාර්ථයෙන් තරු වෙතින් පැමිණි මා පෙම්බරා; චීන:来自星星的你 ; කෙමර්:សង្សារខ្ញុំជាមនុស្សភពផ្កាយ; බෙංගාලි: তারা থেকে এলে তুমি  ) යනු, ජෝසං රාජ වංශය සමයෙහිදී පෘථිවියට ගොඩ බැසි  සහ, වසර 400 කට පසුව, නූතන යුගයෙහි ඉහළ පෙලෙහි නිළියක් සමගින් ආලයෙන් වෙලෙන පිටසක්වල ජීවියෙක් පිළිබඳ,  දකුණු කොරියානු රූපවාහිනී කතා මාලාවකි. 2013 දෙසැම්බර් 18 දින සිට 2014 පෙබරවාරි 27 දක්වා බදාදා සහ බ්‍රහස්පතින්දා දින වල  පැය 21:55 ට කථාංග 21 ක් ඔස්සේ එස්බීඑස් තුලින් එය විකාශය කෙරිණි; නිෂ්පාදන සමාගම විසින්, කථාංග-20 කින් සමන්විත  මුල් කතාමාලාව, එක් කථාංගයකින් දීර්ඝ කලේ, නරඹන්නන්ගේ දැඩි ඉල්ලීමට ප්‍රතිචාර දැක්වීමක් වශයෙනි.
ආශ්‍රිත
ප්‍රවර්ගය:රූපවාහිනී කතාමාලා ප්‍රවර්ගය:දකුණු කොරියානු රූපවාහිනි නාටකය ප්‍රවර්ගය:දකුණු කොරියානු රූපවාහිනිය තුල 2013 වසර ප්‍රවර්ගය:2013 වසරෙහි දකුණු කොරියානු රූපවාහිනී කතාමාලා මංගලාවතරණ ප්‍රවර්ගය:2014 වසරෙහි දකුණු කොරියානු රූපවාහිනී කතාමාලා කෙළවරවීම් ප්‍රවර්ගය:2010 ගණන් වල දකුණු කොරියානු රූපවාහිනී කතාමාලා
ගස්ලබු
ප්‍රභේද
පැපොල් ප‍්‍රභේද වර්ග කිහිපයකි. රත් රෙඩ්, ලෙඩ්, සෝලෝ හවායි, රත්න පැපොල් ආදී වර්ග කිහිපයක් ඒ අතර වේ.
ඵල හට නොගන්නා පැපොල් ගස්ද ඇති අතර මල් ගස්ලබු, රෑන ගස්ලබු යන නම් වලින් ඒවා හැඳින්වේ.
පෝෂණ ගුණය
විටමින් සී බහුල පලතුරක් වූ පැපොල් වල සුක්රෝස්, ඩෙක්රෝස්, මැලික් අම්ලය, සිට්රේට්, පෙක්ටින් ආදියද අන්තර්ගතය. ඊට අමතරව විටමින් ඒ, බී, බී 2 සහ යකඩ, කැල්සියම් වැනි පෝෂ්‍ය පදාර්ථ වලින් ද පොහොසත්ය.
ඖෂධීය ගුණය
ගස්ලබු කුසගිනි වඩවන පලතුරක් ලෙසින්ද හඳුන්වයි. ආහාර ජීර්ණ පද්ධතියේ රෝගාබාධ සඳහා ගස්ලබු ඖෂධයක් ලෙසින් භාවිතා කරන අතර මළ බද්ධයට ඉක්මන් සහනයක් ලබාදේ. එපමණක් නොව ගස්ලබු ගසෙහි මුල් සර්ප දෂ්ඨනයේදී ඖෂධ ලෙසින්ද භාවිතා කරන අතර කොළ, මුල්, ගෙඩි, කිරි ආදි සියල්ලම ඖෂධ ලෙසින් පාවිච්චියට ගැනේ.
එළවළුවක් ලෙස
ඉදුණු ගස්ලබු මෙන්ම අමු ගස්ලබු ද ආහාරය පිණිස ගැනේ. සාමාන්‍යයෙන් අමු ගස්ලබු ආහාර දිරවීම පහසු කරන අතර තද ගතියෙන් යුතු ආහාර මෘදු කර ගැනීමට ද භාවිතා කෙරේ. එපමණක් නොව අමු ගස්ලබු දේශීය අච්චාරුවට නැතිවම බැරි දෙයකි. සිහින්ව කපා බාගෙට තැම්බූ ගස්ලබු විනාකිරෙන් පැසුණු කළ මුවඟට එක්කරනුයේ අපූර්ව රසයකි. එපමණක් නොව එහි සුවඳින් කෑමට රුචියද වඩවාලයි. මැල්ලුමක් ලෙසින්ද ව්‍යාංජනයක් ලෙසින්ද වඩා රසවත් මෙය නිතර දෙවේලේ කටට හුරු රසය වෙනුවට ඔබට නැවුම් රසයක් ලබාදේ.
අද වෙළෙඳ පොළේ විවිධ ප‍්‍රමාණයන්ගෙන් විවිධ මිල ගණන් යටතේ පැපොල් විකිණීමට ඇති නමුදු ගසෙහිම ස්වභාවිකව ඉදුණු ගෙඩියක් තෝරා ගැනීම අපහසු වී ඇත. මන්ද එත්රල්, කාබයිඩ් ආදී විවිධ රසායනික ද්‍රව්‍ය උපයෝගීත්වයෙන් ඉඳවා ගත් ගෙඩිද ඒ අතර ඇති බැවිනි. සාමාන්‍යයෙන් එතිලින් වායුව පලතුරු ඉදවීමට උදව් වන වායුවකි. මෙම එතිලින් වායුවෙන් නිපදවෙන එත්රල් නැමැති රසායනික ද්‍රව්‍යය නියමිත පරිමාවකි ශරීරයට ද අහිතකර නොවේ. නමුත් පාරිභෝගිකයන්ගේ සෞඛ්‍ය තත්ත්වය නොව තම ලාභ ප‍්‍රයෝජනය ගැන සිතන වෙළෙඳුන් බොහොමයක් මෙම එත්රල් නැමැති රසායනික ද්‍රව්‍යය ගස්ලබු වලට එන්නත් කරනු ලබයි. එවිට නොපැසුණු ගෙඩි වුවද දිනයකින් පමණ ඉදවා ගත හැකි අතර ඒ තුළින් විෂ ශරීරගත විම වැළැක්විය නොහැකිය. එබැවින් ඔබ ගස්ලබු මිලදි ගැනීමේදී පිට පොත්තේ සිදුරු තිබේදැයි විමසිලිමත් වීම ඉතා වැදගත්. එපමණක් නොව තැලුණු, පිට පොත්තේ කළු ලප, දුඹුරු ලප ඇතිවුණු ගස්ලබුද මිලදී නොගන්න.ස ෑම විටම අලුත් පෙනුමැති, ස්වභාවික සුවඳින් යුතු ගස්ලබු තෝරා ගැනීමට වගබලාගත යුතු අතර අව්වේ තබා කැකෑරුණු, කුණු, දූවිලි ගැවසුණු ගෙඩි මිලදී නොගන්න. ක‍්‍රම ක‍්‍රමයෙන් ඉදුණු ගෙඩියක් නම් එය ස්වභාවිකව ඉදුණු ගෙඩියක් වන අතර සම්පූර්ණයෙන්ම එකම වර්ණයක් ගන්නා ගස්ලබු රසායනික ද්‍රව්‍ය යෙදූ ඒවා විය හැකිය. එබැවින් මේ තත්ත්වය හොඳින් අවබෝධ කොට පිරිසුදු ගස්ලබු ගෙඩියක රස විඳින්න සෑම විටම උත්සාහ ගත යුතු වේ. මේ දිනවල වෙළෙඳ පොළේ තරමක් විශාල ප‍්‍රමාණයේ ගස්ලබු වර්ගයක් අලෙවි වන අතර ඒවා රතු පැහැති වර්ණයක් ගනියි.
මාලිනී ෆොන්සේකා
මාලනි සෙනෙහෙලතා ෆොන්සේකා 1947 අප්‍රියෙල් 30 කැළණිය දී උපන් සම්මානනීය ශ්‍රී ලංකා චිත්‍රපට නිලියකි, "සිංහල සිනමාවේ නිලි රැජින" යන විරුදාවලියෙන් හඳුන්වන්නේද ඇයයි. දශක කීපයක් දිවෙන ඇගේ සිනමා රංගන දිවිය මුලින්ම ඇරඹෙන්නේ 1968 තිස්ස ලියනසූරියගේ පුංචි බබා චිත්‍රපටයෙනි. ඇය දක්ෂ නිලියක ලෙස හඳුනා ගැනෙන්නේ 1969 දී ජාතික නාට්‍ය උළෙලදී 'හොඳම නිලිය සම්මානය' ලබා ගැනීමෙන් අනතුරුවයි. ඉන්පසු 1980 දී හිගන කොල්ලා, 1982 දී ආරාධනා, 1983 දී යස ඉසුරු යන චිත්‍රපට වල විශිෂ්ඨ රංගනය හේතුවෙන් ඇය සරසවිය හොඳම නිළිය සම්මානය කීප විටක් දිනා ගත්තාය. 2010 දී ඇය ආසියාව තුල මෙතෙක් බිහි වූ දැවැන්ත රංගන ශිල්පීන් 25 දෙනා ගෙන් අයෙක් බව ඇමරිකානු සීඑන්එන් රූපවාහිනිය විසින් නම් කරනු ලැබීය.
පුද්ගලික ජීවිතය
1986 ජුනි 12 වන දින ඇය ලකී ඩයස් සමග විවාහ වූවාය.
දේශපාලන දිවිය
2010 අප්‍රියෙල් හීදි එක්සත් ජනතා නිදහස් සන්ධානය විසින් ජාතික ලැයිස්තුව යටතේ ඇයට, පාර්ලිමේන්තු සාමාජිකත්වය ලබා දෙන ලදී.
වෘත්තීය දිවිය
ෆොනසේකා ඇගේ රංගන දිවිය පටන් ගන්නේ වේදිකාවෙනි. 1963 දී, "නොරත රත" වේදිකා නාට්‍යයේ රැඟූ ඇය 1968 දී, රග පෑඅකල් වැස්ස වෙනුවෙන් හොඳම වේදිකා නාට්‍ය නිලිය ලෙස ජාතික සම්මානයෙන් පිදුම් ලැබුවාය. ඇය වේදිකා නාට්‍ය 14 කට සිය ප්‍රධාන රංගනය එක්කලාය.
ඇය සිනමා දිවියට පිවිසෙන්නේ 1968 දී තිස්ස ලියනසූරියගේ පුංචි බබා චිත්‍රපටයෙනි. ඉන්පසු එම වසරේදීම ඇයඅබුද්දස්ස කාලේ, දහසක් සිතුවිලි සහ ආදරවන්තයෝ යන චිත්‍රපට වලද රැගුවාය. ඇය රඟ පෑ සමස්ථ චිත්‍රපට සංඛ්‍යාව 140 ක් පමණ වේ, ඒ අතර විදේශීය චිත්‍රපට ද වෙයි. ඇයගේ සාර්ථකම චිත්‍රපට ලෙස ලෙස්ටර් ජේම්ස් පීරිස් ගේ නිධානය, අමරනාත් ජයතිලක ගේ සිරිපාල හා රන් මැණිකා, ධර්මසේන පතිරාජ ගේ එයා දැන් ලොකු ලමයෙක් සහ බඹරු ඇවිත්  යන ඒවා හඳුනා ගත හැක. ඇගේ දිවියේ විශේෂ සනිටුහනක් තබමින් ඇය 1984 දී සසර චේතනා යන චිත්‍රපටය අධ්‍යක්ෂණය සහ නිෂ්පාදනය කලාය. ඇය විසින්ම 1987 දී අහිංසා සහ 1991 දී ස්ත්‍රී යන චිත්‍රපටද අධ්‍යක්ෂණය කෙරිණි. 1978 දී ඇය දෙමළ රංගන ශිල්පී, සිවාජි ගනේෂන් සමග පයිලට් ප්‍රේම්නාත් හි රැඟුවාය.
පසුකාලීනව ඇය රූපවාහිනිටද ප්‍රවිශ්ඨ වූවාය. ඇය රඟ පෑ මැනලද පුතේ කිරි දුන්නේ, පිටගම්කාරයෝ, කෙම්මුර, සහ අඹු දරුවෝ යන ටෙලිනාට්‍ය සඳහා ප්‍රශංසා හිමි විය. පිටගම්කාරයෝ සහ කෙම්මුර යන ටෙලි නාට්‍ය වල ප්‍රභාමත් රංගනය වෙනුවෙන් ඇයට සුමති හොඳම ටෙලි නාට්‍ය නිලිය සම්මාන හිමි විය. මාලනී, සැනසිලි සුවඳ, නිරුපාමල වැනි ටෙලි නාට්‍ය අධ්‍යක්ෂණය කරමින් ලාංකික ටෙලි නාට්‍යයක් අධ්‍යක්ෂණය කල පලමු කාන්තාව බවටද පත් වූවාය.
මෑත කාලයේ ඇය රග පෑ අවසන් චිත්‍රපටය ලෙස `ප්‍රසන්න වතානගේ ආකාස කුසුම් හැඳින්විය හැක. රිදී තිරයේ මාලනීගේ රංගන වෘත්තිය ගාමිණී ෆොන්සේකා සමග තවත් ඔපවත් විය.
සම්මාන
ජාත්‍යන්තර තලයේ සම්මාන හිමි කර ගත් පලමු ශ්‍රී ලාංකික නිලිය වූවේ මාලනියයි. ඒ 1975 දී මොස්කව් ජාත්‍යන්තර චිත්‍රපට උළෙල දී ඇය ජූරියේ විශේෂ සම්මානය හිමිකර ගැනීමත් සමගයි. 1977 නව දිල්ලි චිත්‍රපට උළෙල දී ඇය තවත් සම්මානයක් හිමි කර ගත්තාය.
2014 වසරේ මාර්තු 5 වනදා සිට 9 වනදා දක්වා ප‍්‍රංශයේ පැවැත්වූ 16 වන දෝවිල් (Deauvill) ආසියානු සම්මාන උළෙලේදීද, වසර 50 ක් මුළුල්ලේ සිනමාවට දැක්වූ දායකත්වය අගයමින්, මාලිනියට රන් නෙළුම සම්මානය පිරිනැමිණි.
සරසවිය සම්මාන හැරුනු කොට ඇය ජනාධිපති සම්මාන, OCIC සම්මාන වලින්ද පිදුම් ලැබුවාය.
ඇය රග පෑ "කෙම්මුර" ටෙලිනාට්‍යය සඳහා 2000 සුමති ටෙලි සම්මාන උළෙලදී ඇයට "හොඳම නිලිය සම්මානය" හිමි විය.
මාලිනියේ නමින් 2003 අප්‍රියෙල් 30 බණ්‌ඩාරනායක අනුස්‌මරණ ජාත්‍යන්තර සම්මන්ත්‍රණ ශාලාව හී පැවැති මාලිනි ෆොන්සේකා අභිනන්දන උළෙලට එවක ජනපතිනිය වූ චන්ද්‍රිකා බණ්ඩාරනායක කුමාරතුංග මැතිණියද සහභාගී වෙමින් දශක 4 ක් තිස්සේ ශ්‍රී ලංකීය සිනමාව ට ඇය දැක්වූ සේවාව අගය කලාය.
2008 ජනවාරියේදී U.S.A. ලොස් ඇන්ජලිස්  හි වසන ශ්‍රී ලාංකිකයින් විසින් මාලනියට උපහාර පල කෙරුණු අතර ඇමරිකාවේ ශ්‍රී ලංකා තානාපති වූ ජාලිය වික්‍රමසූරිය ඇතුළු පිරිස විසින්ද ඇය වෙනුවෙන් විශේෂ උත්සවයක් පවත්වන ලදී.
බාහිර සබැඳි
ප්‍රවර්ගය:1947 උපත් ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ශ්‍රී ලාංකිකයෝ ප්‍රවර්ගය:රංගන ශිල්පීන් ප්‍රවර්ගය:ලංකික දේශපාලනඥයෝ ප්‍රවර්ගය:චරිත කතා
මිරුසුවිල් සමූලඝාතනය
මිරුසුවිල් ඝාතනය ලෙස හැඳින්වෙන්නේ 2000 වර්ෂයේ දෙසැම්බර් 20 වැනි දිනදී ශ්‍රී ලංකා හමුදා සාමාජිකයින් කිහිප දෙනෙකු විසින් ශ්‍රී ලාංකික දෙමළ අට දෙනෙකු ත්‍රස්තවාදීන් යැයි සැක සිතා  ඝාතනය කිරීමේ සිදුවීම වේ.
සිදුවීම
2000 වර්ෂයේ දෙසැම්බර් 19වන දින සිය දේපල සෝදිසිකර බැලීමට පැමිණි සිවිල් වැසියන් අටදෙනෙකු යාපනයට නුදුරු මිරුසුවිල් ග්‍රාමයේදී අත්අඩංගුවට ගනු ලැබූ අතරතුර දෙසැම්බර් 20 වන දිනදී සමූලඝාතනය සිදුවිය. ඔවුන් සියළුදෙනා ශ්‍රී ලංකා හමුදාවෙහි යැයි සැක කෙරෙන සෙබළුන් පිරිසක් විසින් ඝාතනය කර දමනු ලැබ යාපනය නගරයට සැතපුම් 16ක් පමණ නැගෙනහිරින් පිහිටි පෙදෙසක වැසිකිලි වලක දමා තිබී හමුවී තිබිණ.
උඩුපිඩ්ඩි ප්‍රදේශයේ සිට නැවත පැමිණ සිටි සරණාගත පිරිස දෙසැම්බර් 19වන දින මිරුසුවිල් වෙත, සිය නිවාස සෝදිසි කර බැලීමට සහ දර එකතු කිරීම පිණිස පැමිණ සිටියදී ශ්‍රී ලංකා හමුදාව විසින් අත්අඩංගුවට ගෙන තිබුණි. සිය පැරණි දේපල නිරික්ෂණය කිරීම සඳහා පැමිණීමට පෙරාතුව සරණාගත පිරිස විසින් ප්‍රාදේශීය බලධරයින්ගෙන් අවසර ගෙන තිබූ බව පැවසෙයි. දිස්ත්‍රික් වෙෙද්‍ය නිළදාරී වෙෙද්‍ය සී. කදිර්වෙට්පිල්ලෙයිගේ සාකෂ්‍ය අනූව ඝාතනයට ලක්වූ වින්දිතයින්ගේ ගෙල කපාදමා තිබී ඇත. ගාතනයට ලක්වූ සියලුම පුද්ගලයින් සාමාන්‍ය සිවිල් වැසියන් ලෙස සැලකේ. අත්අඩංගුවේ සිට දරුණු තුවාලද සහිතව හමුදා භාරයෙන් පලා ආ යැයි කියන අයෙකු විසින් සිය ඥාතීන්ට මෙය සැළකිරීමෙන් අනතුරුව ඝාතන සිද්ධිය වෙත භාහිර අවධානය යොමු විය. අවසානයේ ශ්‍රී ලංකා රජය විසින්, නීතිවිරෝධී ලෙස අත්අඩංගුවට ගැනීම, අඩන්තේට්ටම් කිරීම, ඝාතනය කිරීම සහ ඔවුන්ගේ මෘත දේහ සමූහ මිනීවලක භූමදානය කිරීම යන චෝදනා යටතේ ශ්‍රී ලංකා හමුදා සෙබළු පස්දෙනෙකු අත්අඩංගුවට ගන්නා ලදී.
නඩු විභාගය
සිදුවීමට සම්බන්ධව මුලදී ශ්‍රී ලංකා හමුදා සෙබළුන් 14දෙනෙකු අත්අඩංගුවට ගනු ලැබුණි. ඔවුන් පිරිස යාපනය, චාවකච්චේරි මහේස්ත්‍රාත් ඉදිරියට පමුණුවීමෙන් අනතුරුව රිමාන්ඩ් භාරයට පත්කරන ලදී. අත්අඩංගුවට ගත් 14දෙනාගෙන් 9දෙනෙකු සියළු චෝදනා වලින් නිදහස් කරනු ලැබුණු නමුත් නීතිපති විසින් ඔවුන්ගෙන් පස්දෙනෙකුට එරෙහිව සිදුවීමට සම්බන්ධ චෝදනා ගොනුකරන ලදී. පසුව නඩු විභාගය අනුරාධපුර මහේස්ත්‍රාත් අධිකරණයට ගෙනයන ලදී. 2002 වසරේදී නඩුව කොළඹ මහාධිකරණයට හරවා යැවුණු අතර එදින් වසර 13ක් මුළුල්ලේ නඩු විභාගය පැවැත්විණි.
තීන්දුව
වසර 13ක් තිස්සේ විභාගයට ගැණුනු නඩු විභාගයකින් අනතුරුව කොළඹ මහාධිකරණය විසින් 2015 ජූනි 25වන දිනදී හමුදා සැරයන් සුනිල් රත්නායක විරුවා, යාපනය මිරුසුවිල්හී සිදුකල සිවිල් වැසියන් අටදෙනෙකු ඝාතනය කිරීමේ සිදුවීමට අදාල චෝදනා 15කට වරදකරු කරමින් ඔහු වෙත මරණ දණ්ඩනය නියම කරන ලදී. මෙම ඝාතනය කෙරේ අත්අඩංගුවට ලක්වූ අනෙක් සෙබලුන් හතර දෙනා වෙත එල්ල වූ චෝදනාවල සාක්ෂි ප්‍රමාණවත් නොවීම හේතුවෙන් ඔවුන් සිවුදෙනා නිදහස් කොට දැමුණි.
සුනිල් රත්නායක මරුවා නිදහස් වීම
ශ්‍රී ලංකාවේ 7 වන විධායක ජනාධිපතිවරයා වන ගෝඨාභය රාජපක්ෂ මහතා විසින් මරණ දණ්ඩනය හිමි වී සිටි සුනිල් රත්නායක 2020 මාර්තු මස 26 වන දින ජනාධිපති සමාව යටතේ නිදහස් කරන ලදී. මෙම නිදහස් කිරීමට එරෙහිව දෙමල ඩයස්‌පෝරාවේ, එක්සත් ජාතීන්ගේ සහ ශ්‍රී ලාංකික බුද්ධිමත් ජනතාවගේ විවේචනාත්මක මතවාද ගෝඨාභය රාජපක්ෂ මහතා වෙත එල්ල විය. කෙසේ වුවද ශ්‍රී ලංකාව තුල බයි ජනතාව මින් සතුටට පත්විය.
සන්නාවේදන මුලිකාංග
* සන්නිවේදකයා * සන්දේශය * ග්‍රාහකයා
1- සන්නිවේදකයා
සන්නිවේදකයා යනු සන්දේශයක් ඉදිරිපත් කරනු ලබන පුද්ගලයා යි·පුලුල් අර්ථයෙන් සලකා බලන විට සන්නිවේදකයා යනු පුද්ගලයෙක් පමණක් නොව විවධ ආයතනයන්ද විය හැක· ජනමාධ්‍ය ආයතන වන පුවත් පත් ආයතන ˌගුවන් විදුලි ආයතන ˌ රූපවාහිනි ආයතන සන්නිවේදක තත්වයෙහිලා සැලකේ.
2-ග්‍රාහකයා ග්‍රාහකයා යනු පණිවිඩය ලබන පුද්ගලයායි.එහෙත් ග්‍රාහකයා සැමවිටම ග්‍රාහක තත්වයේ නොසිටි ඔහු විටෙක සන්නිවේදකයා ද වේ..එමේන්ම ග්‍රාහනයාගේ ස්වභාවය ඔවුන්ගේ දැනුම හා ආකල්ප මත වෙනස්වේ.එමෙන්ම සන්නිවේදනයේදි ග්‍රාහකයාගේ අආකල්ප අවස්ථා 3ක් යටතේ විග්‍රහ කරයි. 1සන්දේශ මුලාශ්‍රය පිලිබද ආකල්ප 2සන්දේශ ගැන ඇති ආකල්ප 3ග්‍රාහකයාගේ ආකල්ප එමෙන්ම ග්‍රාහකයා පොළඔව ගන්නා කරුණු ලෙසද කරුණු 4ක් දැක්විය හැකˌ 1ආරක්ෂව 2ප්‍රතිචාරය 3පිළිගැනීම 4නව අත්දැකීම් 3- සන්දේශය සන්දේශය හෙවත් පණිවිඩය යනු සන්නිවේදන ක්‍රියාවලියේ දි සම්පුර්ණ විය යුතු ලක්ෂණ 3න් 1කි.සන්නිවේදකයා හා ග්‍රාහකයා ඒකාබද්ධ කරනු ලබන්නේ පණිවිඩය තුලිනි පණිවිඩයේ ස්වාභාවය අනුව ප්‍රධාන කොටස් 3 තට බේදේ 1අන්තර්ලගතය 2සංකේතය 3ආකර්ෂණය මෙම සන්නිවේදනය ඒක පාර්ශවීය මාධ්‍යයීය ක්‍රියාවක් නොවˌ
↓→→→→→→→→ ප්‍රතිපෝෂණ→→→→→↓ 2- (S)→ → → → (M)→ → → → (R)
↓→→→→→→→→ ප්‍රතිපෝෂණ→→→→→↓ 3- S→ → → → M → → → → → R             ↑→→→→→→→→ ප්‍රතිපෝෂණ→→→→→↑
4- S<-> M <--> R
මෙම සන්නිවේදන ක්‍රියාවන් ද මීට අයත් වේ·
සංඛ්‍යානමය ගණනය කිරීම් සඳහා වන ශ්‍රිත
යම් සංඛ්‍යා පරාසයක මාතය හා මධ්‍යස්ථය සෙවීම සඳහා පිළිවෙලින් Mode හා Median යන ශ්‍රිත දක්නට ලැබේ. එසේම සමාන්තර මධ්‍යනය, ගුණෝත්තර මධ්‍යනය හා හරාත්මක මධ්‍යනය  සඳහා පිළිවෙලින් Average, GeoMean හා HarMean යන ශ්‍රිත ද ඇත.
එසේම යම් පරාසයක ඇති අගයයන් සංඛ්‍යාව සෙවීම සඳහා Count යන ශ්‍රිතය ද අගයයන් හා පෙළ එකතුව කීයක් ඇත් දැයි බැලීම සඳහා CountA යන ශ්‍රිතය ද හිඩැස් හෙවත් හිස් කොටු සංඛ්‍යාව සෙවීම සඳහා CountBlank යන ශ්‍රිතය ද දක්නට ලැබේ.
යම් අගයයන් සමූහයක උපරිම අගය හා අවම අගය සෙවීම සඳහා පිළිවෙලින් Max හා Min යන ශ්‍රිත ඇති අතර එහිදී පෙළ ද සම්බන්ධ කර ගන්නේ නම් ඒ සඳහා MaxA හා MinA යන ශ්‍රිත ද දක්නට ලැබේ.
යම්කිසි දත්ත සමූහයක් සඳහා ඒ දත්ත හරහා යන හොඳම රේඛාව (Line of Best Fit) ඒකජ ප්‍රක්‍රමණය (Linear Regression) මඟින් සෙවීමේදී එම රේඛාවේ අනුක්‍රමණය හා අන්තඃඛණ්ඩය සෙවීම සඳහා පිළිවෙලින් Slope හා Intercept යන ශ්‍රිත ද ඇත. එසේ ඒකජ ප්‍රමණය මඟින් පුරෝකථනය කිරීම සඳහා Forecast යන ශ්‍රිතය ද ඇති අතර එය බොහෝ ව්‍යාපාර කටයුතු සාර්ථ්ක කර ගැනීම සඳහා බෙහෙවින් උපකාරී වන්නකි.
යම්කිසි දත්ත පරාසයක් සඳහා චතුර්ථක හා ප්‍රතිශතක සෙවීම සඳහා Quatile හා Percentile යන ශ්‍රිත ද යම් සංඛ්‍යා පරාසයක් අනු පිළිවෙලින් සැකසූ විට විශාලම අගයේ සිට හෝ කුඩාම අගයේ සිට යම් දුරකින් ඇති අගය සෙවීමට Large හා Small යන ශ්‍රිත ද ඇත.
එම Slope හා Intercept යන ශ්‍රිත එකට සම්බන්ධ ව ඇතැයි සැලකිය හැකි Linest නම් ශ්‍රිතයක් ද ඇති අතර යම් දත්ත පරාස දෙකක සහ-සම්බන්ධතාවය සෙවීම සඳහා Correl නම් ශ්‍රිතයක් ද විශේෂයෙන් පැතුරුම්පත් වල දක්නට ලැබේ.
ප්‍රවර්ගය:මෘදුකාංග ප්‍රවර්ගය:සංඛ්‍යානය
2008 ග්‍රීෂ්ම ඔලිම්පික් උළෙලේ කාන්තා බයිසිකල් ධාවන තරගය
|thumb|200px
කාන්තා මාර්ග ධාවනය 2008 චීන බීජිං ග්‍රීෂ්ම ඔලිම්පික් උලෙළේ එක් පා පැදි තරගයකි.රටවල් 33ක කාන්තාවන් 66 දෙනෙකුගේ නියෝජනයෙන් එය 2008 අගෝස්තු 10 වන දින පැවැත්වුණි.එය කාන්තා ඔලිම්පික් මාර්ග ධාවන තරගයක හත්වන සහභාගීත්වය වූ අතර පෙර තරග 7ටම වඩා දිගු කාලයක් එය පැවැත්වුණි.ධාවන තරගය නාගරික ධවන පථයක පැවතුනු අතර (බීජින් නගරයේ එක් තාවකලික ස්ථනයකා එහි මුලු දිග කි.මි 102.6 ක් විය. කි.මි 23.8 ක් දිගැති අදෙවන වටයද අඇතුලුව කාන්තා ධවන තරගයේ  මුලු දිග කි.මි 126.4 ක් වුවද එය පිරිමි ධාවන තරගයෙ මුලු දුරින් අඩකටත් වඩා අඩුය. ධාවන තරගය අතරමග ඇති වු ධාරනිපත වර්ෂාව තරගකරුවන්ට මහත් බාධවක් වු අතර පස්දෙනෙකුගෙන් සමන්විත වු කන්ඩායමක් අවසාන මොහොත දක්වා තියුණු තරගයක නියැලුනු අතර අවසානයේ  නිකොලේ කුකි තරගය ජය ගැනීමට සමත් විය. මෙහිදි කුකි විසින් මහා බ්‍රිතාන්‍ය විසින් එම උලෙලේ දි දින ගනු ලැබු පලමු පදක්කම දිනා ගත් අතර එය මහා බ්‍රිතාන්‍ය විසින් ඔලිම්පික් උලෙලක දිනගනු ලැබු 200 වන රන් පදක්කම ලෙසට වර්තා පොතට එක් විය.ස්වීඩනය නියෝජන කල එම්ම ජොහන්සන් තරගයෙ දෙවන ස්ථානය දින ගනිමින් රිදි පදක්කමද, ඉතාලිය නියෝජනය කල ටඉටියන ගුඩෙර්zඔ තෙවන ස්ථානය දිනා ගනිමින් ලෝකඩ පදක්කමද දින ගන්නා ලදී. 2008 ඔලිම්පික් තරගාවලියේ පලමු මත්ද්‍රව්‍ය පරීක්ෂාවීදී ධන වූ පලමු ක්‍රීඩිකාව මෙහිදි වාර්තා වූ අතර ඇය ස්පඤ්ඤය නියෝජනය කල මරිනා ඉසබෙල් මොරිනො විය. ඇයට මෙම තරගයට සහභාගී වී කාල පරීක්ෂාවට සහභාගි වීමට තිබුනද තරගාවලියට පෙර ජූලි 31 වන දින ඇය බීජින් හැර ගියාය. ඇය ඉ.පි.ඔ පරික්ෂාවට ධන වූ බැව් අගෝස්තු 11 වන දින අනාවරනය විය. 2004 වර්ෂයට වඩා එක් තරග කරුවකු අඩුවෙන් තරග කරුවන් 66 ඩෙනෙකුගෙන් තරගය ක්‍රියාත්මක වීමට එය තුඩු දුනි.
'''
සුදුසුකම්
'''
ඔලිම්පික් කන්තා මාර්ග ධාවන තරග ඉතිහාසයේ හත්වන තරගය 2008 ග්‍රීෂ්ම ඔලිම්පික් උලෙලේදී පැවතුනි.2008 ජුනි 1 දින ඉදිරිපත්කරන ලද යු.සී.අයි ලෝක ශ්‍රේණි ගත කිරීම් අනුව පලමු ස්ථාන 16 තුල සිටි රටවල්වලින් තරග කරුවන් තුන් දෙනෙකු බැගින් ජාතික ඔලිම්පික් කමිටුවේ නිර්දේශ මත තරගවලියට සුදුසුකම් ලැබු අතර 17 සිට 24 දක්වා ශ්‍රේණි ගත කීරීම්වල සිටි රටවල් වලින් උපරිම තරගකරුවන් දෙදෙනෙකු තරගයට ඉදිරිපත් කල හැකිව තිබුනි. 2008 මැයි 31 වන දින වනවිට පලමු 100 දෙනා අතර සිටි තරගකරුවන්ටද ස්ථාන 17 සිට 24 දක්වා වු රටවල් ප්‍රතිවර්ත කොට අවස්ථාව ලබා දුනි.මොවුන් යු.සි.අයි ලෝක සවාරියේ වර්ගීකරනයට යටත්ව සුදුසුකම් ලැබූ පිරිස් වූහ. මීට අමතරව තවත් අවස්ථා 3ක් බී ලෝක ශූරතා තරගවලිය සදහා ලබ දුන් අතර මොවුන් යූ.සී.අයි වර්ගිකරනයෙන් සුදුසුකම් ලැබූ අය නොවිය යුතුව තිබුණි. ගූ සුන් ගෙඋන්, හෑ ඔක් ජෙඔන්,සහ තත්සනි විචන මේ අයුරින් සුදුසුකම් ලැබූහ. නමුත් තම ජාතික කවුන්සලයෙන් මේ සදහ තෝරා ගනු ලැබුවේ මින් පලමු වැන්නා පමණි. තරගය සදහා උපරිම සහභාගීත්වය තරග කරුවන් 67 දෙනෙකුට සීම වී තිබූ අතර ජුනි 5 වන ද වන විට තරග කරුවන් 66 දෙනෙකු සුදුසුකම් ලබා තිබුනේ මේ අයුරිනි.චීන සහ ඕස්ට්‍රේලියා ජාතික ඔලිම්පික් කමිටු සදහා තරගකරුවන් 3 දෙනෙකු බැගින් අවස්ථාව ලබ දී තිබුනද ඒ සදහා ඔවුන් සහභාගි කරවුයේ තරගකරුවන් දෙදෙනෙකු බැගින් පමණි. මෙය විවෘත අවස්ථා 3ක් උදා කල අතර ඒව පිලිවේලින් ලෝක සවාරි වර්ගී කරනය අනුව නවසීලන්තය හා දකුනු අප්‍රිකාව සදහා බෙදී ගිය අතර සෘජු අරාධනයක් මගින් මුරුසි දිවයින වෙත පිරිනමන ලදී. මත්ද්‍රව්‍ය පරීක්ෂාවෙන් අසමත් වූ ස්පාඤ්ඤ ජාතික මරියා ඉසබෙල් මොරොනා හරුනුකොට ඉතිරි තරග කරුවන් 66 දෙනාම තරගයට සහභාගී විය.
දැක්ම
'''
2004 ග්‍රීෂ්ම ඔලිම්පික් උලෙලේ දෙවන ස්ථානය ලැබූ ජර්මානු ජාතික ජුඩ්ත් අර්න්ඩ්ට් ශක්තිමත් තරගකරුවෙක් වූ අතර 2008 මොන්ට්‍රියල් කන්තා ධාවන තරගයේ පලමු වැනියාද විය. මාස ගණනවක් මුලුල්ලේ ඇය ප්‍රදර්ශනය කල දක්ෂතාවය මෙම තරගය තුලදි මනාව ප්‍රදර්ශනය විය. අනෙක් තරගකරුවන් අතර යූ.සි.අයි. ශූර නෙදර්ලන්ත ජාතික මැරියන් වොස්, තම කණ්ඩායම පිළිබදව විශාල බලපොරොත්තුවක් 2004 සපේක්ශව ඇති බව පැවසූ බ්‍රිතන්‍ය ජාතික නිචොලෙ කොකී මෙන්ම ඉතාලි ජාතික නෙඔමි කන්ටලෙ ද විය.ශක්තිමත් කණ්ඩායමක් වූ ඕස්ට්‍රලියානු ජාතික කණ්ඩායමෙහි එකිනෙකා වෙනුවෙන් වැඩ කල හැකි සාරා කැරිගන්(ආරක්ෂණ ශූරී), ඔයෙනූන් වූඩ්(2008 ඕස්ට්‍රලියානු ධවන තරගයෙ ජයක්ග්‍රාහිකා) සහ කැතරින් බේට්ස් ද විය. තරගයේ අවසාන අදියර අධික කදු පල්ලම් වලින් යුක්ත වූ නිසා කදු නැගීමේ දක්ෂයින්ට(කුකී, වොස් සහ සුසන්ග් ලිජුන්ග්සොග් ද ඇතුලත්ව ) තරගයේ වැඩි ඉඩක් හිමි විය. පීඩනයක් එල්ල කල හැකි තරගකරුවකු ලෙසට වැඩි අවධානයක් දිනා නොගත්ත ද 1984 හිදී පලමු සහභාගීත්වයත්, 1996 දි ජයග්‍රහනයත් ලබා ගනිමින් සිය 7 වන ඔලිම්පික් තරගවලි සහභාගීත්වය දැක්වූ තරගකරුවකු වූයේ 49 හැවිරිදි ප්‍රංශ ජතික ජෙනී ලොන්ගොය.
බොහෝ තරගකරුවෝ තරගාවලිය තුල මුහුණ පෑමට සිදුවන රළු තත්ව සදහ සිය පුහුණු කාලය තුල සූදානම් වූහ. මෙයට හොදම උදාහරනය වන්නේ එල් සැල්වදෝරය නියොජනය කල මැරියන් වොස් ය. එසේම බීජිං නගරයේ පාරිසරික දුෂණය ද ගැටලු මතු කරනු ඇතැයි බොහෝ තරග කරුවන් අපේක්ෂා කළද පිරිමි මාර්ග ධාවන තරගයේ අවසාන ප්‍රතිඵලයට ඉන් බාධාවක් ඇති නොවුනි. අගෝස්තු 10 වන දින බීජිං නගරයේ පරිසරික දූෂණ මට්ටම ලෝක සෞඛ්‍ය සංවිධානයේ ආරක්ෂණ මට්ටමට ඉක්මවා තිබුන නමුත් කාන්තා තරගාවලිය අතර තුල ඇද හැලුනු වර්ෂාව මීදුම් මට්ටම අවම කරන ලදී.
පෙර දින පවත්වන ලද පිරිමි ධවන තරගයෙදී ආර්ද්‍රතාව මෙන්ම උෂ්ණත්වයද තරගකරුවන් වෙත දැඩි බලපෑම් එල්ල කරන ලදී. අපේක්ෂා කල උෂ්ණත්වයට මුහුණ දීම සදහා කාන්තා තරග කරුවන් යට කමිසය නොඇද තරගයට ඉදිරිපත් විය. මෙය වැරදි නිගමනයක් වූ අතර මහා ප්‍රාකරය අසල ප්‍රදේශයේ උෂ්ණත්වය පෙර දින උෂ්ණත්වය වූ සෙල්සියස් අංශක 26 ට වඩා අඩු අගයක් වූ සෙල්සියස් අංශක 19 ක් විය. අකුණු කුණාටු අනවරත වර්ෂා සහ තද සුළං රැගෙන ආ අතර මේ හේතුවෙන් සත්‍ය තත්වය බලාපොරොත්තු වූ තත්වයට වඩ හාත්පසින්ම වෙනස් විය. තරගාවලිය නිමා නොකළ කැතරින් බේට්ස් වැනි සමහර තරග කරුවන් තරගවලියට පෙර අයිස් ඇසුරුම් සහිත ශීත බැනියම් වලින් සූදනම් වී පැමිණ තිබුණි.
අනුක්‍රමය
තරගයේ ආරම්භක ස්ථනය යොන්ග්ඩින්මන් විවරය වූ අතර බීජිං පුරණ නගර ශලවේ සිහිවටනයක් වූ එය උතුරු බීජිං හි කොන්වෙන් දිස්ත්‍රික්කයේ කොටසක්ද විය. මර්ගය කොන්වෙන්, ෂුවන්හු, ඩොන්චෙන්,ෂිචෙන්, චයොන්,හඉඩියන්,චන්පින් හා යන්ජින් යන දිස්ත්‍රික්ක අට පුරා විහිදී පැවතුනි. බීජිං නගරයේ සිට ගම්බදට වන්නට වැටී තිබුනු මාර්ගයේ මාර්ග සලකුනු ලෙසට අහස් පන්සල, ජනතාවගේ පූජනීය වල, තියනමන් චතුරස්‍රය, චීන මහ ප්‍රකරයද දැක්විය හැක. කුරුළු කූඩුව සහ වතුර කැටය ලෙස හැදින්වුනු 2008 චීන ඔලිම්පිම් උළෙල සදහ තැනූ වස්තුවිද්‍යාත්මක නිර්මණ වන චීන ජාතික ක්‍රීඩංගනය සහ බීජිං ජල මධ්‍යස්ථනයද මෙම ගමන් මගෙහි විය. චන්පින් දිස්ත්‍රික්කයෙ ජුයොන් විවරයෙන් මෙම මාර්ගය අවසන් විය. මෙම මාර්ගය දෙපස වූ දසුන් බ්‍රිතාන්‍ය ජාතික පුවත්පතක් වූ ද ගර්ඩියන් විසින් ඉමහත් අලංකාර බවට වර්ණනා කර තිබුනි.
ඔලිම්පික් සංවිධායකයින් විසින් වැදගත් කොට සලකනු ලැබූ ආරක්ෂක හේතූන් මත ප්‍රේක්ෂකයන්හට මාර්ගය දෙපස රැදී තරගය නැරඹීමේ අවස්ථාව අහිමි කරන ලදී. සමහර ප්‍රසිද්ධ පාපැදි ධවකයින් මෙම තීරණයට විරෝධය දැක්වූ අතර ඔවුන් අතර යූ.සී.අයි. සභාපති පැට් මැක්කුඉඩ් මෙන්ම පිරිමි ධාවන තරගයට සහභාගි වූ ඕස්ට්‍රේලියානු ජාතික තරග කරුවන් වූ ස්ටුවර්ට් ඔ ග්‍රේඩි හා කඩෙල් එවන්ස් ද විය. මොවුන්ගේ අදහස වූයේ ප්‍රේක්ෂකයින් නොමැති වීම තරග පරිසරය වෙනස් කලහැකි බවත් සහායකයින්ගේ උදව් සැලකිල්ලට ගැනීමට අසමත් විය හැකි බවත්ය. පිවිසුම් පරීක්ෂණ සදහා ආරක්ෂණ උපක්‍රම අවම කරන ලෙසට ඕස්ට්‍රේලියානු ජාතික සංගමය ඉල්ලා සිටි නමුත් එම ඉල්ලීම සැලකිල්ලට නොගන්නා ලදී.
'''
තරගය
''' thumb|upright|
චීනයේ සම්මත වේලාවෙන් ප.ව 2.00 ට තරගය ආරම්භ වීමට නියමිතව තිබුනු අතර ප.ව 5.30 දක්වා තරගය පැවත්වීමට නියමිතව තිබුනි. කාලගුණය අයෝග්යු අන්දමින් සීතල වූ අතර තරගය ආරම්භ කරන මොහොත වනවිට අහස වලකුලින් බරව පැවති අතර මාර්ග වියලිව පැවතුනි. තරගයේ තත්වය අභියෝගයට ලක් කරමින් වලකුළු සහිත අහස අනවරත වර්ෂවක්ද ජනිත කරන ලදී.
තරගකරුවන්ගේ වටිනා කාලය අපතේ යවන සිදුවීම් කීපයක්ම තරගවලිය තුලදී සිදු විය. දකුණු කොරියානු ජාතික ගු සුන් හෙඋන් පාලනය නොමැතිව යාමෙන් සිය පා පැදියෙන් බිම පතිත වූ අතර ඇය සමග තරගකරුවන් විශාල සංඛ්‍යවක් බිම පතිත විය. ඇය මහා මාර්ගයේ වූ කොන්ක්‍රිට් කාණුවක් තුලට අවසානයේදී ඇද වැටිණ. දුර්වල මාර්ග සලකුණු හේතුවෙන් රුසියනු ජාතික නටලිය බොයර්ස්කයාහට නැවතී මාර්ගය සෙවීමට සිදුවිය. ඒ වන විට ඇය බොඩලින් විවරයේ සිට තත්පර 59 ක් තරගාවලියේ ඉදිරියෙන් සිට තිබුනි.
බොයර්ස්කය පසුපස පැමිණි එක්සත්ජනපදය නියෝජනය කල ක්රිවස්ටීන් තෝර්බන් අවසාන කි.මි 27.8 දී පරතරය තත්පර 34ක් දක්වා අඩු කරගත් අතර අවසානයට කි.මි 22 තිබියදී මහා බ්රිරතන්ය නියෝජනය කල එමා පූලේ සහ ඉතාලිය නියෝජනය කල ටිටිආනා ගුඩෙර්සො ද ඇය හා එක් වූවාය. කෙසේ නමුත් නියත දුරක් තබා ගනිමින් ජර්මානු කණ්ඩායම ද ඔවුන් පසුපස විය. අග්ර.ස්ථානයට කි.මි 13 ක් තිබියදී ගුඩර්සෝ ද ප්රකහාරයට ලක් වුණි. නමුත් ඇය ඉක්මනින්ම ඕස්ට්රේ්ලියාව නියෝජනය කල ක්රිිස්ටියන් සොඉඩෙර්, ස්වීඩනය නියෝජනය කල එමා ජොහන්සන්, මහා බ්රියතාන්යට නියෝජනය කල නිකොලේ කුකී, සහ ඩෙන්මාර්කය නියෝජනය කල ලින්ඩ විලන්සොන් සමග එකතු වූයේ තරගාවලි අවසානයට කි.මි 7ක් තිබියදී තරගයේ විශාලම කණ්ඩායමේ පාදභාගයට සම්බන්ධ වෙමිනි. තරගාවලියේ වැඩි අවධානයක් දිනාගත් නෙදර්ලන්තය නියෝජනය කල මර්රීගනෙ වොස් සේම ජුඩිත් ආර්න්ඩ්ට් ද මෙම කණ්ඩායමේ නොසිටියහ.
රන් පදක්කමට පැහැදිලි උරුමයක් තිබියදී කූකී අවසාන වටයේදී පලමු 5 දෙනා අතර නොසිටි අතර ඇය අනෙක් තරග කරුවන් සමග මි.200 පමණ පිටුපසින් සිටිනු දැකගත හැකි විය. කෙසේ වුවද අවසානයේදි ජොහන්සොන් දෙවන ස්ථානය දිනා ගත් අතර ගුඩෙර්zඕ ලෝකඩ පදක්කම දිනා ගන්නා ලදී. පළමු තරගකරුගෙන් තත්පර 21 කට පසුව වොස් තරග අවසානය සනිටුහන් කරන ලදී.
පසුව අනාවරණය වූ පරිදි කොකී විසින් හිතාමතාම පසුපසින් පැමින ඇත්තේ ඇයගේ පාපැදියේ භාවිතා කල සැහැල්ලු ටයරය වර්ෂා අවස්ථාවන්හීදී නොසුදුසු වූ බැවිනි. බ්‍රිතන්‍ය ජාතික කණ්ඩායමේ කලමණාකරු වූ ජුලියන් වින් මහතා පැවසුවේ ඇය ඉදිරියට කිසිවකු පැමිනෙතැයි ඔවුන් බයෙන් පසුවූ අතර එම නිසා ධාවන පථයේ වමින් දිගටම පැමිනෙන ලෙසට ඇයට පැවසූ බවත්ය. ඇයගේ තරග ජයග්‍රහණය ප්‍රත්ත්‍යක්ෂ කරුණක් වූ බව හෙතෙම වැඩි දුරටත් පැවසීය. කුකීගේ ජයග්‍රහණය පරීක්ෂාකාරී සැලසුමක අවසාන ප්‍රථිඵලය වූ අතර තරගාවලියට පෙර සිටම ඔවුන් මෙම සැලසුම් සකස් කර තිබුණි.
'''
මාත්‍රණ සිද්ධිය
'''
ධාවන තරගයට පසු දිනයේදී අන්තර්ජාතික ඔලිම්පික් කමිටුවේ ප්රඇකාශකයකු නිවේදනයක් නිකුත් කරමින් පැවසුවේ තහනම් උත්තේජක භාවිතය හේතුවෙන් 2008 ඔලිම්පික් උලෙළේ පලමු වරදකරු වූයේ ස්පාඤ්ඤ ජාතික ක්රීනඩිකාවක වූ ඉසබෙල් මොරීනො බවයි. ඇය බීජිං නගරයට පැමිණි දිනයේම යූරීන් සාම්පල ලබා දුන් නමුත් නැවත එදිනම මැඩ්රිඉඩ් නගරය බලා පියසර කරන ලද්දේ දැඩි බියට පත්ව වන අතර නවත තරගාවලියට සහභාගි වීමට නොපැමිණියාය. එරිතොප්රොසයේටීන් වලට ලබා දුන් යූරීන් සාම්පල පරීක්ෂාව ධන විය. අන්තර්ජාතික ඔලිම්පික් කමිටුව ඇයගේ තරගසහභාගීත්වය අත්හිටවූ අතර පසුව අන්තර්ජාතික පාපැදිකරුවන්ගේ සංගමයට ද මෙම පරීක්ෂා ප්රකථිපල දන්වන ලදී. කෙසේ වුවද මොරෙනොගේ පෞද්ගලික වෙබ් අඩවියේ සදහන් වූයේ මේ පිලිබදව නිදහසට කරුණු දැක්වීමට ඇය සූදානම් නොමැති බවයි.
අවසාන වර්ගීකරනය
'''
එස්.ටී සලකුණ භාවිතා කර ඇත්තේ තරගරුවා තරගය ඇයට පෙර කණ්ඩායම සමගම අවසන් කල බව දැක්වීමට වන අතර එහිදී ගෞරවය සමානව ලැබෙනු ඇත.
තරගය අවසාන නොකල තරග කරුවන්
'''
බොහෝ තරගකරුවන් එක් දින තරගවලදී තරගය අවසාන කිරීම අපෙක්ෂා නොකරන අතර තම කණ්ඩායමට (මෙහිදී රටට ) කදු පල්ලම් වැනි දුෂ්කර අවස්ථාවන්හීදී සහාය දැක්වීමට පමණක් සහභාගී වේ. මෙයට අමතරව කිසියම් තරගකරුවකු මගහරුණ්හොත් නැවතීමට සන් කරන අතර මෙහිදී එම අවස්ථාව උදා නොවිනි.
තරගය අවසන් නොකල තරගකරුවන් හතර දෙනා
'''
සොන්ග් හී ජුන් (කොරියාව ) වෙරා කර්ර රා (ඉතාලියා) කැත්රිරනෙ බේට්ස් (ඕස්ට්රේ්ලියාව ) ජෙනිෆර් හොල්ෆ් (ස්විට්සර්ලන්තය ) ප්‍රවර්ගය:ඔලිම්පික්
සාමාන්‍ය අවුරුද්දු
අධික අවුරුදු ක්‍රමය සහිත දිනදසුන් ක්‍රමයක අධික අවුරුද්දක් නොවන අවුරුදු සාමාන්‍ය අවුරුදු යන්නෙන් අදහස් කෙරේ.
ආශ්‍රිත ලිපි
ප්‍රවර්ගය:අවුරුදු
රයිගම් ටෙලීස් වඩාත් ජනප්‍රිය නිළියට හිමි සම්මානය
රයිගම් ටෙලීස්හි වඩාත් ජනප්‍රිය නිළියට හිමි සම්මානය වාර්ෂිකව ශ්‍රී ලංකාවේ රයිගම් සමාගම විසින් පිරිනමනු ලබන්නේ වසරේ ජනප්‍රියම ශ්‍රී ලංකා රූපවාහිනී නිළියටය.
මෙම සම්මානය ප්‍රථම වරට ලබා දුන්නේ 2007 දී ය. 2007 සිට මෙම සම්මානය දිනාගත් අයගේ ලැයිස්තුවක් පහත දැක්වේ.
කරන්දෙණිය
කරන්දෙණිය ගාලු දිස්ත්‍රීක්කයේ පිහිටා ඇත. කරන්දෙණියට වර්ග සැතැපුම් 64 ක් පමණ අයත් වේ. කරන්දෙණිය නමින් හදුන්වනුයේ එම සමස්ථ ප්‍රදේශයම වන අතර මෙහි ප්‍රධාන නගර ලෙස මහේදණ්ඩ, කුරුදුගහ හැතැප්ම, ඌරගස්මං හන්දිය යන නගර අයත් වේ. කරන්දෙණිය ප්‍රධාන ආර්ථිකය කුරුඳු වන අතර අම්බලන්ගොඩ, බලපිටිය, ඇල්පිටිය, බද්දේගම යන ප්‍රාදේශීය සභා සීමාවන්ට මැදිව පිහිටා ඇත.
ප්‍රාග් ඓතිහසික යුගයේ තාක්ෂණය
ෙම යුගයට අයත් තාක්ෂණය පිළිබද දැන ගත හැකි එකම සාධකය වන්ෙන් ගල් ෙමවලම්ය.
අධෝහනුව
අධෝහනුව, අධෝහනුක අස්ථිය හෝ යටිහනුව යනුවෙන් හැඳින්වෙන්නේ මුහුණේ පිහිටි විශාලතම, ශක්තිමත්ම සහ පහතින්ම පිහිටි අස්ථියයි. යටි හනුව සාදන මෙය පහළ දත් සම්බන්ධ කර තබා ගනියි. අධෝහනුවේ පූර්ව පෘෂ්ඨයේ මධ්‍ය රේඛාව මඳ මියර සැකැස්මකින් යුතු ය. මෙය අධෝහනුක යෝගය පිළිබඳ ඉඟියකි. මෙහි දී අධෝහනුක වර්ධනයේ දී දකුණු සහ වම් ප්‍රසර හා වී ඇත. සිරුරේ අනෙකුත් යෝගයන් මෙන්, මධ්‍යරේඛා සන්ධානයක් වන මෙහි ද අස්ථි සම්බන්ධ වී ඇත්තේ තන්තුමය කාටිලේජයකින් වන නමුත්, මෙම සන්ධානය හා වීම සිදුවන්නේ මුල්කාලීන ළමාවියේ දී ය.
ව්‍යූහය
අධෝහනුව පහත කොටස්වලින් සමන්විත වේ:
අධෝහනුව ශංඛකඅධෝහනුක සන්ධියේ දී ශංඛක අස්ථි ද්විත්වය සමග සන්ධානය වේ.
රෝමානු කතෝලික සභාවේ ඉතිහාසය
සම්භවය සහ ඉතිහාසය[ සංස්කරණය]
මූලික ලිපිය: රෝමානු කතෝලික සභාවේ ඉතිහාසය
රෝමානු කතෝලික සභාවේ ඉතිහාසය ජේසුස් වහන්සේ සහ සාම්ප්‍රදානුකූලව පළමු පාප්වහන්සේ ලෙස සැලකෙන දොලොස් අපෝස්තුලු වරුන්ගේ නායකයාවන පේදුරු තුමා දක්වා දිවයයි. "කතෝලික සභාව" යන පදය ප්‍රථම වරට භාවිත වූයේ අන්තියෝක්හි ඉග්නේෂස් (Ignatius) තුමාගේ ලිපියකයවූ අතර, සමාන තත්වයේ පුද්ගලයන් අතර මූලිකයා තරාතිරමවත් ('first among equals' status) මුල්කාලයේ සිටම රෝමයේ පාප්තුමාට (See of Rome) හිමිවූ බව දක්වන සඳහන් කිහිපයක්ම අපට කතෝලික ලේඛකයන් පෙන්නුම් කර දෙති.
ඇලිසන් ෆීලික්ස්
ඇලිසන් ෆීලික්ස් (උපත: 1985 නොවැම්බර් 18) යනු එක්සත් ජනපද වෙනුවෙන් තරඟ කරන ඔලිම්පික් රන් පදක්කම් ලාභී මළල ක්‍රීඩිකාවකි. මීටර් 200 ඉසව්වේ ඇයගේ විශේෂඥ භාවය නිසා 2012 ඔලිම්පික් රන් පදක්කම ද, ඔලිම්පික් රිදී පදක්කම් 3 ක්ද ලෝක ශූරතා රන් පදක්කම් 3ක්ද හිමි කරගෙන ඇත. එමෙන්ම ඇය මීටර් 100 සහ 400 ඉසව් ද තරඟ කරන්නීය. එක්සත් ජනපද සහාය දිවීමේ කණ්ඩායමේ සාමාජිකාවක් ලෙස ඇය ඔලිම්පික් රන් පදක්කම් 4ක් හිමි කරගෙන ඇත. 4 x 400 ඉසව්වෙන් රන් පදක්කම් 3ක් සහ 4 x 100 ඉසව්වෙන් රන් පදක්කම් දෙකක් වශයෙන් ඇයගේ සහාය දිවීම සඳහා වූ ඔලිම්පික් රන් පදක්කම් ලැයිස්තුව සටහන් වේ. 2012 ඔලිම්පික් ක්‍රීඩා උළෙලේදී 4 x 100 ඉසව්වේ ලෝක වාර්තාව පිහිට වූ එක්සත් ජනපද සහාය දිවීමේ කණ්ඩායමේ ඇයද සාමාජිකාවකි. ඒ අනුව 2012 ඔලිම්පික් වලදී ඇය හිමි කරගත් රන් පදක්කම් ගණන 3කි.
ලිංගික අපරිකාමකත්ව ලැයිස්තුව
ලිංගික අපරිකාමකත්වය (Paraphilias) යනු යම් වස්තුවක් අවස්ථාවක් යම් හෝ අනාකෘතික ප්‍රපංවයක් කෙරේ ඇතිවන ලිංගික ආකර්ෂණයකි.අමරිකානු මනෝ විද්‍යාඥයන් ගේ සංගමයේ ප්‍රකාශයක් වන  මනසික රෝග වර්ගීකරණය DSM5 (Diagnostic and Statistical Manual, Fifth Edition) යටතේ මෙම මානසික රෝග ලැයිස්තගත කර ඇත. ඇතැම් ලිංගික අපගමන මානසික රෝග DSM 5 වර්ගීකරණයට අයත් නොවී DSM 302.9, යන කේතයන් යටතේ වර්ගකර ඇත
යොමුව
ප්‍රවර්ගය:පරිවර්තනය වෙමින් පවතින ලිපි
ටෙලිග්‍රෑම් විවෘත ජාලය
thumb| පසුම්බියට උදාහරණය thumb| පසුම්බි වෙත ප්‍රවේශය සඳහා රහස් වචන 24ක් භාවිතා කරයි, ඒ අනුව පසුම්බියේ බිටු-256 පුද්ගලික යතුර ගණනය කරයි. විවෘත ජාලය (ඉංග්‍රීසි: The Open Network) හෝ කලින්, ටෙලිග්‍රෑම් විවෘත ජාලය (ඉංග්‍රීසි: Telegram Open Network) යන දෙකෙහිම කෙටි යෙදුම (ඉංග්‍රීසි: TON) යනු බ්ලොක්චේන් පාදක විමධ්‍යගත පරිගණක ජාල තාක්‍ෂණයකි. මෙම ව්‍යාපෘතිය මුලින් ටෙලිග්‍රෑම් කණ්ඩායම විසින් සංවර්ධනය කළ නමුදු 2020 වෙසක් මාසයේදී, එ.ජ. සුරැකුම්පත් හා විනිමය අධිකාරය සමඟ නඩු කීමෙන් පසු ඉවත් විය.
මෙයට TON අථත්‍ය යන්ත්‍රය (TVM හෝ TON VM) අයත් වේ.
ඉතිහාසය
2013 දී ටෙලිග්‍රෑම් මැසෙන්ජර් නිකුත් වූ දා සිට, එහි ප්‍රධාන විධායක නිලධාරී පවෙල් ඩුරොව් අවධාරණය කරන ලද්දේ ක්‍ෂණික පණිවිඩ මෘදුකාංගයෙහි වෙළඳ දැන්වීම් අඩංගු නොවන බවයි. එ.ජ. සුරැකුම්පත් හා විනිමය අධිකාරය (SEC) v. Telegram suit (2020) ආශ්‍රිත ලේඛනවලට අනුව, 2017 වන විට, ස්වයං අරමුදල් සහිත ආරම්භක සමාගමට සේවාදායක සහ සේවා සඳහා ගෙවීමට මුදල් අවශ්‍ය විය. ඩුරොව් ව්‍යාපාර ප්‍රාග්ධන මූල්‍යකරණය ගැන සලකා බැලූ නමුත් ගැටළු විසඳන තෙක් එයට නොයාමට තීරණය කළේය. 2017 උඳුවප් මස මැද බ්ලූම්බර්ග් සම්මුඛ සාකච්ඡාවේදී, ඩුරොව් ප්‍රකාශ කළේ ටෙලිග්‍රෑම් 2018 මුල දී මුදල් ඉපැයීම ආරම්භ කරන බවයි. සමාගම විසින් විවෘත ජාලය (ඉංග්‍රීසි: The Open Network) හෝ ටෙලිග්‍රෑම් විවෘත ජාලය (ඉංග්‍රීසි: Telegram Open Network) (TON) නමින් බ්ලොක්චේන් ව්‍යාපෘතියක් දියත් කිරීමට සැලසුම් කර ඇති බව සහ එහි ඒකකය ග්‍රෑම් (ඉංග්‍රීසි: Gram) (ක්‍රිප්ටෝමුදල්) බව ටෙච්ක්‍රන්ච් තහවුරු කර ඇත.
2018 දුරුතු මාසයේ දී, පිටු 23 කින් යුත් ධවල පත්‍රිකාවක් සහ පිටු 132 කින් යුත් සවිස්තරාත්මක තාක්‍ෂණික පත්‍රිකාවක් ව්‍යාපෘතියට යම් ආලෝකයක් ලබා දුන්නේය. ලේඛන වලට අනුව, ඩුරොව්ස් විසින් දැනට පවතින ටෙලිග්‍රෑම් පරිශ්‍රීලක පදනම TON වෙත ආකර්ෂණය කර ගැනීමට සහ ක්‍රිප්ටෝමුදල් බොහෝ සෙයින් ප්‍රවර්ධනය කර, එය විශාලතම බ්ලොක්චේන් සේවාවක් බවට පත් කිරීමට සැලසුම් කර ඇත. වීචැට්, ගූගල් ප්ලේ හෝ ඇප් ස්ටෝර් ආදියට සමාන වන විමධ්‍යගත යෙදුම් සහ සේවා වේදිකාවක් ලෙස TON විස්තර කර ඇත. තවද, පරිමාණනයට මෙන්ම තත්පරයකට ගනුදෙනු දස ලක්‍ෂ ගණනක් හැසිරවීමට ඇති හැකියාව හේතුවෙන් වීසා සහ මාස්ටර්කාඩ් වැනි ගෙවීම් සේවා සඳහා විමධ්‍යගත විකල්පයක් ලෙස ද දක්වා ඇත. TON සඳහා කේත සමුදාය සාදන ලද්දේ ටෙලිග්‍රෑම් හි සංවර්ධකයා වන නිකොලායි ඩුරොව් විසිනි. කෙටුම්පත සහ පවෙල් ව්‍යාපෘතියේ ප්‍රසිද්ධ චරිතය බවට පත් විය.
ග්‍රෑම් පෞද්ගලික විකිණීම
මැසෙන්ජර් සහ බ්ලොක්චේන් ව්‍යාපෘතිවල සංවර්ධනය සඳහා අරමුදල් සැපයීමට පෞද්ගලික ග්‍රෑම් පිරිනැමීමක් හරහා ආයෝජන ආකර්ෂණය කර ගැනිණි. මෙයට පියවර දෙකක නෛතික පරිපාටියක් භාවිතා විය. TON දියත් කළ පසු ආයෝජකයින්ට ටෝකන ලැබීමට සැලසීම සඳහා ග්‍රෑම් මිලදී ගැනීමේ ගිවිසුම අනාගත ගිවිසුමක් ලෙස ව්‍යුහගත කරන ලද අතර අලෙවි කරනු ලැබුවේ ප්‍රතීත ආයෝජකයින්ට පමණක් බැවින් 1933 සුරැකුම්පත් පනතේ නියාමනය ඩී යටතේ සුරැකුම්පත් ලෙස ලියාපදිංචියෙන් මෙම පිරිනැමීම නිදහස් කරන ලදි. තවද, TON ක්‍රියාත්මක වූ පසු ග්‍රෑම් සඳහා උපයෝගිතා තිබිය හැකි නිසා සුරැකුම්පත් ලෙස නොසැලකිණි. ගිවිසුම කෙටුම්පත් කරන ලද්දේ ප්‍රධාන එ.ජ. නීති සමාගමක් වන ස්කැඩන් විසිනි.
සංවර්ධනය
TON හි සංවර්ධනය සමස්ත කාලය පුරාවට විනිවිද නොවන සහ සම්පූර්ණයෙන්ම හුදකලා අන්දමකින් සිදු විය. 2018 අවසාන කාර්තුවේ දී ප්‍රධාන ජාලය දියත් කිරීම සඳහා අත්හදා බැලීමේ ජාලය දෙවන කාර්තුවේ දී දියත් කිරීමට මුලින් නියමිතව තිබුණ නමුත් සන්ධිස්ථාන කිහිප වතාවක් කල් දැමිණි. 2019 දුරුතු මාසයේ දී testnet දියත් කරන ලද්දේ සැලැසුමෙන් අඩ වසරක අපගමනයකිනි. වෙසක් මාසයේදී සමාගම විසින් TON බ්ලොක්චේන් ජාල අනුග්‍රාහකයේ සැහැල්ලු අනුවාදය නිකුත් කරන ලදි. බිනර මාසයේදී සමාගම විසින් ගිට්හබ් වෙත TON නෝඩ් සඳහා වන සම්පූර්ණ මූලාශ්‍ර කේත නිකුත් කරන ලද අතර, එමඟින් පූර්ණ නෝඩයක් දියත් කිරීමට සහ testnet ගවේශනය කිරීමට අවස්ථාව උදා විය. මේ අනුව, TON ප්‍රධාන ජාලය දියත් කිරීම වප් මස 31 වන දිනට නියමිත විය.
SEC සහ ටෙලිග්‍රෑම්
සුරැකුම්පත් හා විනිමය අධිකාරයට ග්‍රෑම් පෞද්ගලික අලෙවිය ගැන කනස්සල්ලක් ඇති වූ බැවින් නොබෝ දිනකින් ටෙලිග්‍රෑම් සමාගම සම්බන්ධ කර ගෙන මාස 18 ක් පුරාවට සාකච්ඡා කළ ද දෙපාර්ශ්වයම අවබෝධයකට පැමිණියේ නැත. TON දියත් කිරීමට සති කිහිපයකට පෙර, 2019 වප් මස 11 වන දිනයේ දී සුරැකුම්පත් හා විනිමය අධිකාරය ග්‍රෑම් බෙදා හැරීම වැළැක්වීම සඳහා තාවකාලික සීමා කිරීමේ නියෝගයක් ලබා ගන්නා ලදි. නියාමකයා පවසා සිටියේ ආරම්භක ග්‍රෑම් ගැනුම්කරුවන් ප්‍රාරක්‍ෂකයින්ට සමානව ක්‍රියා කරන බවත්, බෙදා හැරීමෙන් පසු ග්‍රෑම් නැවත විකිණීම සුරැකුම්පත් ලියාපදිංචි නොකළ බෙදාහැරීමක් වනු ඇති බවත් ය.
ටෙලිග්‍රෑම් සහ සුරැකුම්පත් හා විනිමය අධිකාරය අතර දීර්ඝ නෛතික සටනකින් පසු, ග්‍රෑම් විකිණීම, ආරම්භක ගැනුම්කරුවන්ට බෙදා හැරීම සහ අනාගතයේ නැවත විකිණීම යන්න ග්‍රෑම් ද්විතීයික වෙළඳපොළට බෙදා හැරීම ලියාපදිංචි නොකළ සුරැකුම්පත් පිරිනැමීමක තනි "පරිපාටියක්" ලෙස බැලිය යුතු බවට වන එ.ජ. සුරැකුම්පත් හා විනිමය අධිකාරයේ දැක්මට නිව් යෝර්ක් දකුණු දිස්ත්‍රික්කය සඳහා එක්සත් ජනපද දිස්ත්‍රික් උසාවියේ විනිසුරු පී. කෙවින් කැස්ටල් එකඟ විය. නිකුත් කරන "සුරැකුම්පත්" සමන්විත වූයේ ගිවිසුම් කාණ්ඩ, අපේක්‍ෂණ සහ උනන්දුවක් දක්වන මහජනතාවට ටෝකන විකිණීම සහ බෙදා හැරීම වටා වන අවබෝධතා මත මිස ග්‍රෑම් මතම නොවේ. මෙහි දී, ආරම්භක ගැනුම්කරුවන් ටෝකන පරිභෝජනය කිරීම වෙනුවට නැවත විකිණීමට සැලසුම් කරන ප්‍රාරක්‍ෂකයින් ලෙස ක්‍රියා කර ඇත. එක්සත් ජනපද පුරවැසියන් ද්විතීයික වෙළඳපොළේ ග්‍රෑම් මිලදී ගැනීම වැළැක්වීමට ටෙලිග්‍රෑම් සතුව මෙවලම් නැති බැවින්, එක්සත් ජනපදයේ සහ ඉන් පිටත සිටින ගැනුම්කරුවන් සඳහා ග්‍රෑම් බෙදාහැරීමේ සීමා බලාත්මක විය.
අධිකරණ තීන්දුවෙන් පසුව, ටෙලිග්‍රෑම් විවෘත ජාලයේ කණ්ඩායම නිවේදනය කරන ලද්දේ 2020 බක් මස 30 වන දිනය වන විට ව්‍යාපෘතිය දියත් කිරීමට නොහැකි වනු ඇති බවයි. TON සමඟ ටෙලිග්‍රෑම් හි ක්‍රියාකාරී මැදිහත්වීම අවසන් කරන බව 2020 වෙසක් මස 12 වන දින, පවෙල් ඩුරොව් නිවේදනය කළේය. පොසොන් මස 11 වන දින, සමථයකට පත් වෙමින් ග්‍රෑම් මිලදී ගැනීමේ ගිවිසුම්වල "අවසන් කිරීමේ මුදල්" ලෙස ඩොලර් සිය කෝටි 1.22 ක් ආපසු දීමට සහ සුරැකුම්පත් සහ විනිමය අධිකාරය වෙත ඩොලර් දස ලක්‍ෂ 18.5 ක දඩයක් ගෙවීමට මෙන්ම ඉදිරි වසර තුන තුළ සංඛ්‍යාංක වත්කම් නිකුත් කිරීමට සැලසුම් කර ඇත්නම්, සුරැකුම්පත් හා විනිමය අධිකාරයට දැනුම් දීමට ද සමාගම එකඟ විය. විනිසුරුවරයා පොසොන් මස 26 වන දා බේරුම්කිරීම අනුමත කළේය. "නව සහ නව්‍ය ව්‍යාපාර අපගේ ප්‍රාග්ධන වෙළඳපොළ වලට සහභාගී වීම සාදරයෙන් පිළිගන්නා නමුත් ෆෙඩරල් සුරැකුම්පත් නීතිවල ලියාපදිංචි අවශ්‍යතා ඔවුන්ට උල්ලංඝනය කළ නොහැකියි" යනුවෙන් සුරැකුම්පත් හා විනිමය අධිකාරයේ ප්‍රකාශකයා සඳහන් කළේය. ටෙලිග්‍රෑම් පසුව TON අත්හදා බැලීමේ ජාලය වසා දමා ඇත.